Putem Konzuma Milkos izlazi na tržište regije i EU - AKOS\nHome > Ekonomija > Putem Konzuma Milkos izlazi na tržište regije i EU\nFarma Spreča u općini Kalesija ugostila je prije nekoliko dana predstavnike Konzuma, svoje dugogodišnje poslovne partnere, koji su tom prilikom potvrdili svoju opredijeljenost za podršku bosanskohercegovačkim proizvođačima, navodi se u saopćenju preduzeća Milkos d.d. Sarajevska mljekara.\nOvo je jedna od najsavremenijih farmi u ovom dijelu Evrope čiji su proizvodi izuzetne kvalitete, zadovoljavaju sve propisane standarde proizvodnje, a dostupni su i na policama najvećeg trgovačkog lanca u BiH.\nFarma Spreča je u vlasništvu sarajevske mljekare Milkos i primjer je pozitivne privredne priče, te uspješne privatizacije u Bosni i Hercegovini. Od 2008. godine, kada je Milkos privatizirao ovu farmu, u revitalizaciju je uloženo skoro 17 miliona KM.\nFarma Spreča je po broju krava muzara vodeća u Federaciji BiH, a mjesečna proizvodnja mlijeka iznosi 500.000 litara.\n“Milkos i Farma Spreča dugogodišnji su poslovni partneri Konzuma koji je zadnja karika u lancu od njive do stola. Zahvaljujući tome naše mlijeko i sokove dolaze do svih kupaca širom BiH. Ovom prilikom, predstavnicima Konzuma predstavili smo trenutna dostignuća u poljoprivredi kao i nove projekte vrijedne 50 miliona KM. Razgovarali smo o proizvodnji voća i povrća, te plasmanu tih proizvoda na tržište BiH, čime bismo smanjili uvoz. Očekujemo uspostavljanje još jačih poslovnih veza, povećanje prometa i obima saradnje”, istakao je Adin Fakić, direktor kompanije Milkos predstavnicima Konzuma.\nMilkos ima veoma dobru naučno-stručnu saradnju sa Agrokorom, tačnije s nekoliko njihovih velikih farmi u Hrvatskoj, a u perspektivi putem Konzuma Milkos namjerava izaći i na tržište susjednih zemalja i Evropske unije.\n“Saradnja s Milkosom i farmom Spreča od velikog je značaja za Konzum, jer su mliječni proizvodi iz BiH u Konzumu su zastupljeni s više od 60 posto, a među njima značajan procenat zauzimaju i proizvodi ove kompanije. Kada je u pitanju mliječna industrija, u ovoj godini Konzum će na tržište BiH plasirati više od 11.200.000 litara domaćeg mlijeka. Milkos svoje proizvode na police Konzuma plasira i putem naše robne marke K Plus kako na domaće, tako i na tržište susjednih zemalja Srbije i Hrvatske”, naglasio je Adnan Šteta, izvršni direktor Konzuma.\nMilkos je jedina BH mljekara sa 100 postotnim domaćim kapitalom i najveći je investitor u BiH u oblasti prehrambene industrije i poljoprivrede. U mljekaru je do sada uloženo 30 miliona KM.\nAdin Fakić: Milkos će 2014. zapamtiti po poplavama i otežanoj likvidnosti\nTagovano: milkos (51)


Niš: Ekipa Radničkog domaćin ''zmajevima'' u borbi za vrh tabele\n23. april, 2017.\nU nedelju se u okviru 32.kola Super lige Srbije u Nišu sastaju domaći Radnički i gosti iz Beograda, ekipa Voždovca. Biće to duel dva izuzetno kvalitetna tima koji vode veliku borbu za plasman u kvalifikacije za Ligu Evrope, pa treba očekivati odličan fudbal i neizvesnu utakmicu.\nFudbaleri Radničkog su od starta prolećnog dela šampionata igrali sa dosta oscilacija, pa su u deset odigranih mečeva ostvarili samo četiri pobede, uz isto toliko poraza i dva remija. U prethodnom kolu poraženi su na gostovanju u Lučanima rezultatom 3:2. Trenutno zauzimaju 7.mesto na superligaškoj tabeli sa 22 boda na svom kontu, jednim manje od narednog rivala, šestoplasiranog Voždovca. Ekipa Voždovca je tokom prolećnog dela šampionata zabeležila pet pobeda, uz tri poraza i dva remija. U prethodnom kolu odigrali su nerešeno na svom stadionu sa ekipom ivanjičkog Javor Matisa, a rezultat je bio 1:1. Trenutno zauzimaju 6.mesto na superligaškoj tabeli sa 23 boda na svom kontu, tri manje od petoplasiranog Napretka i četiri manje od četvrtoplasirane lučanske Mladosti.\nDanašnji rivali su već odigrali dva međusobna susreta tokom aktuelne sezone, a Nišlije su bile mnogo uspešnije sa dva sigurna trijumfa. Prvi meč odigran je u Beogradu, a završen je rezultatom 1:4(0:1). Strelac za domaći tim bio je Nikola Lukić, dok su strelci za ekipu Radničkog bili Milan Pavkov (dva pogotka), Marko Mrkić i Lazar Arsić. Drugi meč odigran je u Nišu, a domaći tim slavio je rezultatom 2:0(1:0). Strelci za Nišlije na tom susretu bili su Anid Travančić i Lazar Arsić. Ako posmatramo rezultate prethodnih 11 međusobnih susreta u domaćim takmičenjima (u periodu 2004-2017) ekipa Radničkog je bila nešto uspešnija sa četiri pobede, uz isto toliko remija i tri poraza. Ekipa Voždovca je sva tri dosadašnja trijumfa ostvarila na domaćem terenu.\nDomaćini nemaju mnogo razloga za zadovoljstvo, loši rezultati su pokvarili raspoloženje svih na Čairu, ali niko ne pomišlja na predaju u borbi za plasman u kvalifikacije za Ligu Evrope. O tome je na redovnoj konferenciji za medije održanoj pred ovaj susret govorio i šef stručnog štaba niškog tima Milan Rastavac koji je istakao da je njegov najvažniji zadatak da se ekipa što pre vrati svojoj prepoznatljivoj igri:\n’’Očekuje nas ključna utakmica, to je sasvim jasno! Voždovac je prepreka koju jednostavno moramo da preskočimo. Trudili smo se da ovaj prethodni period, koji nije bio dobar, izbacimo iz glave i da se okrenemo samo onome što dolazi. Jer u sportu se priznaju samo prezent i futur, samo pobede „leče“ poraze, a od stare slave se ne živi.\nŠef stručnog štaba Nišlija je potom govorio i o kvalitetima protivnika istakavši da ekipa Voždovca igra odlično i da pokazuje svoj kvalitet:\n’’Od dolaska Ilije Stolice na mesto trenera Voždovac igra odlično. Nakon priličnog bodovnog zaostatka u prvom delu sezone uspeli su da se plasiraju u plej-of i sada su aktivan i kvalitetan učesnik doigravanja. To je tim koji poseduje i pokazuje kvalitet, ’’namestili’’ su se timski, imaju odlične igrače. Zec, Krasić i Dražić se nekako najviše ističu, ali i svi ostali značajno doprinose da Voždovac bude tu gde jeste. No, mi znamo kako da im se suprotstavimo, a ako bismo pojednostavili stvari, potrebno je da odigramo slično kao u drugom kolu prolećnog dela prvenstva, kada smo pobedili ovde na Čairu.’’\nGovorilo se i o trenutnoj kadrovskoj situaciji, a izvesno je da će ekipa Radničkog biti znatno oslabljena neigranjem nekolicine igrača. Miloš Živković neće moći da igra zbog žutih kartona, a Vladimir Volkov zbog povrede. Sva je prilika da ni Saša Stojanović neće moći da se stavi na raspolaganje šefu stručnog štaba, a na povredu se žali i Marko Tomić. Dobra vest za Nišlije je da se Marko Mrkić oporavlja i sigurno će konkurisati za mesto u startnoj postavi.\nPrisutnima se potom obratio i prvotimac niškog superligaša, Lazar Arsić, koji veruje da će Nišlije uspeti da prekinu neprijatan niz:\n’’Očekuje nas teška utakmica. Posle naših loših rezultata Voždovac nam dolazi u možda i najnezgodnijom trenutku, ali na nama je da se dobro spremimo, i fizički i u glavama, i da pronađemo put do pobede. Oni su veoma dobra ekipa, ali mi smo poslednja dva meča protiv njih rešili u svoju korist, pa verujemo da ćemo i ovog puta.’’\nU taboru gostiju vlada optimizam, a ekipa se nakon plasmana u plej-of okrenula ostvarenju novog cilja, a to je plasman među četiri najbolja tima elitnog ranga. O tome je na redovnoj konferenciji za medije održanoj pred ovaj susret govorio i šef stručnog štaba ’’zmajeva’’ Ilija Stolica koji je istakao da je ekipa spremna i da nema kadrovskih problema:\n’’Unapred se radujemo utakmici u Nišu. Spremni smo i što se zdravstvenog biltena tiče svi su u pogonu. Ekipa je orna, i osvežena, i mislim da je ovo prava plej-of utakmica u kojoj treba da pokažemo kako želimo da završimo prvenstvo.’’\nOn se potom osvrnuo i na kvalitet protivnika istakavši da izuzetno ceni svog kolegu na klupi Nišlija, kao i da je igrački kadar koji on ima na raspolaganju fenomenalan:\n’’Svaki respekt za ekipu Radničkog, to je klub sa velikom tradicijom. Poštovanje svakako i za stručni štab i njihovog trenera kojeg izuzetno cenim. Igrački kadar je fenomenalan. Klub koji pretenduje takođe na Evropu i sve ljubitelje fudbala očekuje jedan zanimljiv i kvalitetan fudbal.’’\nPrisutnima se potom obratio i prvotimac ’’zmajeva’’ Nemanja Nikolić koji je istakao da će njegova ekipa kao i uvek ići na tri boda, bez obzira na kvalitet protivnika:\n’’Igramo protiv ekipe koja ima slične ambicije kao i mi. Utakmica će biti podjednako teška za obe ekipe, bez obzira što se igra u Nišu. Mi imamo svoje ambicije i svoj plan. Znamo šta želimo da ostvarimo ove sezone. Pružićemo svoj maksimum i kao u svakoj utakmici idemo na tri boda. Znamo da Radnički ima dobrog trenera i pojedince na terenu, takođe i sličnu filozofiju igre i rada kao i mi. Analizirali smo ih dobro i ulazimo sa velikim respektom.’’\nMeč 32.kola Super lige Srbije između Radničkog i Voždovca igra se danas, u nedelju 23.aprila 2017.godine, sa početkom u 19:00 časova. Obezbeđen je direktan televizijski prenos ovog susreta na prvom programu TV Arena sport.


Maj mesec posvećen matematici - oradio.rs\nMaj mesec posvećen matematici\nMaj je mesec matematike u Srbiji, zbog čega u 20 gradova ovih dana svedočimo mnoštvu manifestacija posvećenih matematičkoj verovatnoći. Ova bazična nauka u osnovi je svih prirodnih naučnih disciplina i ima posebno mesto u akademskom svetu. Da li je tako i kod nas?\n"Za svakog postoji šansa. Svaki bi atom ugljenika mogao biti deo ljudskog bića. Svaki molekul celuloze postati papir na kome je odštampan Šekspirov sonet. Svaki elektron može se naći u signalu koji sa druge strane planete donosi dugoočekivanu poruku". Ovim je rečima Institut za promociju nauke promovisao "Maj mesec matematike", manifestacije koja će dvadeset dana javnosti skretati pažnju na predmet kojeg se svi plaše, a bez kojeg se ne može.\nOve je godine posvećena teoriji verovatnoće, nastale iz tri veka stare prepiske dva Francuza koji su pokušali da matematički dokuče pravilnosti u igri kocke. A da li matematika u Srbiji u školskom sistemu ima posebno mesto razgovarali smo sa profesorom sa prirodno matematičkog fakulteta Milošem Stojakovićem. On za O radio kaže da bi Srbija morala više da ulaže u matematičare jer od njih može imati samo koristi. Trenutno situacija nije tako ružičasta\n"Ako uporedimo matematiku sa evropskim i svetskim standardima, kao i svetskim univerzitetima, ima tu još puno mogućnosti za popravak", kaže Miloš.\nA, šta je to što bi moglo da se uradi da matematika ispliva na bolje mesto među prioritetima. Miloš kaže da bi dodatna ulaganja u nauku napravila pomak, koliko i bolji pristup izučavanju matematike za učenike i studente. I pored toga, mladi matematičari često sa takmičenja donose medalje. Pitali smo Miloša oslikava li to pravu situaciju u obrazovnom sistemu Srbije.\n"Kada pogledamo naš školski sistem, on nije loš. Samim tim kada pogledamo rezultate i kada se uporedimo sa svetskim silama, mi nismo tako loši. Međutim, kvalitet obrazovanja se vidi na drugom primeru. Jedna je stvar kakve uspehe ostvaruju najbolji učenici, a nešto drugo kakve uspehe imaju prosečni. Jednu zemlju bi najviše trebalo da zanima kako prosečni savladavaju gradivo i generalno mislim da bi u tom domenu još mogli da napredujemo", kaže Miloš.\nTijana Marković, koordinatorka "Maja meseca matematike", slaže se da bi izmena nastave i malo veća ulaganja mogla da donesu još više benefita od mladih takmičara pred kojima je karijera. Ona kaže da matematika među učenicima ne uživa status kakav joj pripada, zbog čega su potrebne promene.\n"Matematika je prema nekim anketama proglašena za najomraženiju nauku među učenicima i ljudima generalno i uglavnom je se plaše. Međutim, sudeći po uspesima koje nižu učenici Matematičke gimnazije, mislim da imamo puno dobrih matematičarta, ne samo u Matematičkoj gimnaziji nego u svim školama", objašnjava Tijana.\nPoboljšanju odnosa prema matematici i služi manifestacija Maj mesec matematike, a Tijana kaže da se "Centar za promociju nauke" potrudio da mladima na najzabavniji način pokaže njene čari. Tako ovih dana, pa sve do kraja meseca možete prisustvovati gostovanju šest velikana matematike u prvom međunarodnom, matematičkom šou-programu organizovanom u Srbiji, višenedeljne izložbe u gradskim galerijama, postavke na ulicama i šetalištima, programe u školama, predavanja i radionice u novootvorenom Naučnom klubu u Beogradu i još mnogo toga. Sve informacije mogu se naći na sajtu Instituta cpn.rs.


Insajder | Radnicima otkaz bez otkaznog roka\nNovi tekst Zakona o radu u Federaciji BiH, koji je krajem prošle sedmice utvrdila Vlada FBiH, loš je za radnike, jer ukidanjem "instituta čekanja", koji je u vanrednim okolnostima trajao do tri mjeseca, omogućuje da odmah ostanu bez posla, budući da poslodavac više neće biti obavezan na otkazni rok.\nParlamentarci smatraju da se ukidanjem "instituta čekanja" i uvođenjem konsultacija poslodavcu omogućava da te konsultacije završi za minutu i odmah uruči otkaz radniku. U tekstu zakona koji je još na snazi otkazni rok je mogao trajati i 90 dana u slučajevima vanrednog stanja, odnosno proglašenjem prirodne nesreće.\nAner Žuljević, delegat u Domu naroda FBiH, za "Nezavisne" ističe da nije imao priliku vidjeti konačan tekst, ali ono što je pročitao u reagovanju sindikata pokazuje da se nije desila nikakva suštinska izmjena između prve i druge verzije osim što se Vlada FBiH poigrala nekakvim terminima koji na kraju završe sa istim ishodom kada je u pitanju radnik, a to je da ga poslodavac može što lakše otpustiti u momentima koji definišu stanje prirodne nesreće.\n"Ova vlada je u toku svog mandata sve zakone koje je mijenjala mijenjala na štetu radnika", kazao je Žuljević.\nDodao je da nije očekivao ništa spektakularno u smislu koristi za radnike, te da je Zlatko Hurtić, savjetnik za ekonomska pitanja premijera FBiH, čovjek koji je "terminator" za uništavanje radničkih prava kada je u pitanju Vlada FBiH.\nNa pitanje šta znači ukinuti "institut čekanja", Žuljević, koji je i doktor ekonomskih nauka po struci, kaže da je i u prvoj verziji teksta bila nova legislativa, odredba otpuštanja radnika u kojoj je poslodavac imao 90 dana otkazni period definisan po zakonu.\n"Dakle, ono što je bilo tri mjeseca čekanje, pa vas onda 91. dan poslodavac može otpustiti, u stvari je bio samo novi model otpuštanja. E sad toga više nema, ali se uvodi sistem konsultacija sa sindikatom koji kao termin ne znači ništa i poslodavac ujutro kad vas pozdravi i uruči vam otkaz, on smatra da je s vama obavio konsultacije", ističe Žuljević.\nAdnan Smailbegović, predsjednik Udruženja poslodavaca FBiH, za "Nezavisne" ističe da je novi tekst "anemičan", te da će ovo udruženje uraditi nekoliko amandmana koje će ponuditi parlamentarcima kada dođe do rasprave u parlamentu.\nSmatra da tekst nije ono što je bila osnovna ideja poslodavaca, već da je njihova osnovna ideja bila da se svih "tih nekih sedam instituta" u tekstu zakona iskonzumira prije nego što se da otkaz radniku.\n"Tekst zakona je vrlo krut i nefleksibilan i mi smo pokušali ovim novim tekstom, koji bi vrijedio samo u vanrednim okolnostima, da učinimo neke stvari fleksibilnijim, da zadnja opcija bude otkazivanje ugovora", rekao je Smailbegović.\nMevludin Bektić, predsjednik Samostalnog sindikata radnika BiH koji djeluje u Federaciji BiH, kazao je za "Nezavisne" da je Vlada FBiH izmjene i dopune Zakona o radu utvrdila bez konsultacija sa sindikatom.\n"Mi smo upali u razgovore, nismo mogli dozvoliti da se još više ugroze prava radnika, da im se umanji i najmanja plata. Vlada je bez našeg odobrenja i bez konsultacija utvrdila taj zakon i rekli su da je to u dogovoru sa nama, što nije istina. Mi ćemo iznijeti svoj stav", kazao je Bektić.


Ljajić: Cilj zakona o oglašavanju je da zaštiti potrošače - Retail Serbia\nVažeći zakon o oglašavanju je donet pre 10 godina i mnoge njegove odredbe su prevaziđene, naveo je Ljajić obrazlažući razloge za predlog novog zakona.\n"Idemo u susret novim trendovima EU, to je osnovni razlog donošenja novog zakona jer želimo da uskladimo naše zakonodavstvo sa standardima EU u ovoj oblasti. Želimo da zaštitimo potrošače od obmanjujućih i često lažnih poruka koje ih mogu podstaći na kupovinu neke robe", izjavio je ministar.\nKako prenosi Beta, predlogom zakona se obezbeđuju instrumenti odgovarajućim inspekcijama za nadzor nad primenom njegovih odredbi.\n"Jedna od ključnih novina tiče se oglašavanja alkoholnih pića, koja će se ubuduće deliti na ona sa manje od 20 odsto i ona sa više od 20 odsto alkohola. Pića sa više od 20 odsto alkohola moći će da se reklamiraju od 23 do 6.00 časova, kao i u štampanim medijima sem časopisa namenjenih deci", rekao je Ljajić.\nTakođe, u odredbama predloženog zakona je zabranjeno uporedno oglašavanje koje omalovažava robu konkurenta na tržistu.\nDatum poslednje izmene 19 januar 2016


Zbog kvara aviona turisti iz Srbije noć proveli na dva aerodroma\nHomeDRUŠTVOZbog kvara aviona turisti iz Srbije noć proveli na dva aerodroma\nAvion Er Srbije, koji je leteo za Hurgadu, zbog kvara na motoru dva puta je bio prizemljen, pa su noć između srede i četvrtka putnici proveli na beogradskom aerodromu, čekajući treće poletanje.\nTo su za portal N1 naveli turisti koji su se javili njihovoj redakciji. Istovremeno, druga grupa putnika agencije Argus turs, koja je tim avionom trebalo da se vrati sa letovanja u Egiptu, noćila je na aerodromu u Hurgadi.\nJedan od putnika na letu JU 9690 Miroslav Vukobratović kaže za N1 da su se nakon urednog poletanja u 18.35 već posle nekoliko minuta iz desnog motora čuli „jaki i tupi udarci nalik na pucnje“.\n„Avion je leteo nekih 25 do 30 minuta kada nam se obratio kapetan, koji je putnicima saopštio da imamo tehničkih problema i da moramo da se vratimo u Beograd. Napomenuo je da je sve u redu, ali da moramo da se vratimo. Sleteli smo uredno, bar se meni tako činilo, a dok smo nekih petnaestak minuta sedeli u letelici oko aviona se muvalo nekoliko radnika koji su od alata imali samo dva krstasta šrafcigera. Tada nam se ponovo obratio kapetan rečima da moramo da napustimo avion„, prepričava nam Vukobratović šta se događalo nakon prvog poletanja.\n„Došla je nova posada, a mi se oko 22.30 časova opet ukrcavamo. Polećemo, ali se iz desnog motora opet čuju čudni zvuci nalik na pucnje, jaki udarci reklo bi se u krilo aviona. Nakon nekih pola sata leta osetimo da avion izgubio ’gas’ i da polako gubimo visinu. Posle nekih pet-šest minuta glavna stjuardesa poziva posadu u prednji deo aviona, a u očima putnika već se vidi panika. Obraća nam se kapetan koji kaže da opet imamo isti kvar i da moramo nazad za Beograd„, ističe Vukobratović.\nNakon ponovnog sletanja, nastavlja priču sagovornik N1, jedan od putnika koji je rekao da je bio pilot, šokirao je nekolicinu turista tvrdnjom da je avion oba puta sleteo bez desnog motora.\n„Kada smo se iskrcali, žene sa malom decom u očaju traže pomoć od predstavnice beogradskog aerodroma, koja pokušava da im objasni da je to normalno i da se dešava. Verujemo da je tako, ali se ne dešava da se za sat vremena popravi motor aviona sa dva šrafcigera. Tražimo da dođe i neko iz Er Srbije, čiji se predstavnik pojavio nakon tridesetak minuta. Tu kreće izliv besa umornih i iscrpljenih ljudi, plač dece, strah u očima ljudi koji prvi put lete avionom… Dobijamo informaciju da su sve posade otišle kući i da moramo da čekamo do četiri ujutru, kada će imati prvu posadu na raspolaganju„, kaže Vukobratović, dodajući da je dvanaest sati nakon što su se putnici Argus tursa okupili na aerodromu, avion konačno poleteo bez problema i u 7.30 bezbedno sleteo u Hurgadu.\nVukobratovićeve reči potvrdilo je još nekoliko putnika sa leta JU 9690 koji su javili N1 redakciji. Jedna od njih, čitateljka portala N1 iz Beograda, ističe da su posade aviona bile veoma profesionalne i da o njima ne može ništa negativno da kaže. Dodaje da im se iz turističke agencije Argus turs, pak, niko nije zvanično obratio.\n„Dočekao nas je predstavnik agencije na aerodromu u Hurgadi i dao neka opšta uputstva i uputio na transfer do hotela. Kada su se neki putnici raspitivali da li možemo da dobijemo nikakvu refundaciju za jednu propuštenu noć u hotelu, rečeno im je da od toga nema ništa i da je odgovornost isključivo na avio-prevozniku. Što se Er Srbije tiče, njihov predstavnik nam se obratio na aerodromu nakon drugog vraćanja u Beograd i samo nam objasnio za kada je planiran naredni let„, naglašava sagovornica.\n„Pri samom ulasku na aerodrom u Hurgadi, čim ih je predstavnik agencije tu ostavio, putnici su saznali da avion kasni, ali su ušli na gejt ne znajući koliko će avion kasniti. Proveli su celu noc na gejtu i za to vreme im se niko nije obratio, ni iz Er Srbije ni iz Argus tursa. Dobili su u dva navrata po sendvič i vodu. Moja ćerka je bila u telefonskoj komunikaciji sa predstavnikom agencije koji je doveo na aerodrom i koji je joj u napisao u poruci da pregovaraju da ih vrate u hotel, što se, naravno, nije desilo„, ispričao je ozlojeđeni otac.\n„Let JU 9690 sa predviđenim poletanjem iz Beograda u 18.35, usled tehničkog kvara, iz operativnih razloga, kako smo primili informaciju od avio prevoznika Er Srbija, morao da bude prekinut i avion vraćen na aerodrom. Drugo poletanje je bilo u 22.30, kada je avion ponovo vraćen na polazni aerodrom„, navedeno je u odgovoru dostavljenom redakciji portala N1.\nPotvrdu navoda putnika koji su se javili redakciji portala N1, kao i detaljnije informacije o razlozima zbog kojih je došlo do situacije u kojoj je, prema tvrdnjama čitalaca, bila ugrožena bezbednost putnika i posade aviona, pokušali su da dobiju i u kompaniji Er Srbija, ali do trenutka objavljivanja teksta nije stigao odgovor.\nPoraz Partizana od Santa Klare, odluka u revanšu\nNastavak suđenja za obljubu osmogodišnjaka na Šodrošu krajem septembra


Crnogorski princ se interesuje i za konfiskovanu imovinu Petrovića\nCrnogorski Princ Nikola II Petrović - Njegoš reako je za ''Vijesti'' da je iznenađen Prijedlogom zakona o statustu dinastije Petrović koji je juče utvrdila Vlada jer ne obuhvata pitanje konfiskovane imovine.\n''Kao da porodica Petrović-Njegoš nikada nije živjela u Crnoj Gori, niti je šta imala'', rekao je princ Nikola.\nPrinc Nikola je istovremeno odao zahvalnost Vladi Crne Gore jer je napokon nakon šest godina započela rad na zakonu o statusu dinastije Petrović, napominjući da je njegova želja da procedura donošenja tog akta bude dio uobičajene evropske prakse da njegov sadržaj bude usklađen prije njegovog donošenja''.\n"U ovih posljednjih par dana sam dobio putem elektronske pošte dva različita nacrta zakona preko elektronske pošte preko kabineta predsjednika Skupštine. Budući da mi je tekst poslat bez ikakvog zahtjeva da dam komentar, mi smo uputili dopis na predsjednika Skupštine u kojem smo iskazali neophodnost mojeg prethodnog prihvatanja zakona jer u protivnom zakon gubi svaki smisao, s obzirom na to da se odnosi samo na dinastiju Petrović", kazao je princ Nikola.\nPraunuk posljednjeg crnogorskog suverena je zapitao Vladu zašto u vrijeme krize, a kako je predviđeno Prijedlogom zakona, graditi novi veliki objekat kada je Vlada 2005. godine predvidjela da dio Plavog dvorca bude stavljen na raspolaganje dinastiji.\nZakonom koji je predložila Vlada princ Nikola ima'e mjesečnu zaradu na nivou bruto plate predsjednika Crne Gore i objekat za stanovanje od 450 kvadrata koji će se tek graditi.


SARAJEVO – Predsjedavajući Savjeta ministara Zoran Tegeltija istakao je na Samitu lidera zemalja Zapadnog Balkana u Tirani značaj regionalnog ekonomskog povezivanja i Ekonomskog i investicionog plana za Zapadni Balkan, koji, kako je naglasio, ima ogroman potencijal za smanjenje jaza u privrednom razvoju između zemalja Zapadnog Balkana i EU.\nUčestvujući na panelu o temi “Povezanost na Zapadnom Balkanu – finasijska podrška, ekonomski i investicioni plan EU i IPA tri”, Tegeltija je rekao da je kriza izazvana širenjem pandemije virusa korona pokazala značaj regionalne saradnje, socijalno-ekonomsku međuzavisnost privreda u regionu, kao i potrebu za daljim produbljivanjem veza, kako unutar Zapadnog Balkana, tako i sa EU.\n“Unapređenje investicija je ključni element i pokretač produktivnosti i konkurentnosti ekonomije – ulaganje u razvoj infrastrukturne povezanosti i svakog drugog vida povezanosti u regionu je svakako prioritet na koji treba staviti fokus u kontekstu dugoročnog oporavka privrede”, rekao je predsjedavajući Savjeta ministara.\n“Predsjedavajući Tegeltija je u tom kontekstu pozdravio ‘dugo očekivani politički dogovor Evropskog parlamenta i Savjeta po pitanju IPA tri’, istakavši da je to dodatna motivacija za što efikasniju realizaciju Ekonomskog i invesicionog plana za Zapadni Balkan”, navodi se u saopštenju iz Savjeta ministara.\nTokom obraćanja, Tegeltija je iskazao spremnost Savjeta ministara da podrži sve projekte koji imaju za cilj unapređenje privrednog i poslovnog ambijenta, a time i poboljšanje životnog standarda građana, te u tom kontekstu pozdravio održavanje ovakvih sastanaka.\nNakon panela o temi povezanosti na Zapadnom Balkanu, predviđeno je da učesnici samita, u okviru priprema za Berlinski samit koji će biti održan 5. jula, potpišu zajedničku izjavu o povećanom angažmanu EU na Zapadnom Balkanu. Srna\nTagovi: samit liderategeltija


Vranje pod video nadzorom - juGmedia\nVranje pod video nadzorom\nVRANJE – U Vranju će na 29 lokacija biti postavljeno 40 kamera u okviru projekta postavljanja video nadzora u Vranju, rekao je danas na konfereniji za novinare clan gradskog veća Perica Janković. ,,Uvođenje video nadzora u gradu je od velike važnosti ,time ćemo na znatno viši nivo podići bezbednost, što je i osnovni motiv ovog projekta. U realizaciju smo uključili sve relevatne državne institucije i prema procenama instaliranje bi trebalo da bude završeno do kraja godine“, rekao je Janković.\nPrema njegovim rečima lokalna samouprava će finansirati ovaj projekat, ali postoje velike mogućnosti da to bude učinjeno i u partnerstvu sa resornim ministarstvima. On je govorio i o ekonomskoj opravdanosti uvođenja video nadzora i očekivanjima da sa Prekršajnim sudom bude ostvarena još bolja saradnja.\nNovinarima se obratio i Igor Milanović zamenik predsednika Saveta za bezbednost, koji je istakao da su uz pomoć stručnjaka sa strane određene lokacije, gde će biti postavljene kamere. Reč je o saobraćajnicama u centru grada, zatim na izlazu iz Vranja i pored svih obrazovnih ustanova.,,Ovo je samo prva faza, a u planu je i realizacija druge, kako bi na što viši nivo podigli bezbednost“, istakao je Milanović. Saša Stamenković, zamenik komandira Policijske ispostave Vranje je rekao da je rađena petogodišnja analiza, na osnovu koje je utvrđeno gde će biti postavljene kamere.,,Osnovni cilj je da smanjimo izvršenje prekršaja i krivičnih dela sa elementima nasilja, a realizacijom ovog projekta to ćemo sigurno uspeti“, naglasio je Stamenković.\nPolicija: Smanjen broj nasilja u školama, roditelji da budu uzor deci\nU toku završno testiranje tunela kroz Grdeličku klisuru\nU tunelima “Predejane” i “Manajle” u toku je završno testiranje pojedinih sistema koje je jedino moguće obaviti pod saobraćajem. Reč je…\nVLADIČIN HAN - Opština Vladičini Han dobila je iz Turske donaciju od 21 000 sadnice voća, šljiva, dunja i višanja pri čemu je iz sopstvenih sredstava…\nPersonalizovane limenke Coca Cole za Nišlije\nNIŠ - U okviru najveće globalne kampanje personalizovanih proizvoda ikad, Coca-Cola će obradovati sve svoje ljubitelje u Srbiji limenkama sa željenim…


Prva prijetnja tužbom "Fajzeru" - BIGportal.ba\nBiH je dobila nove uslove za isporuku vakcina kroz Kovaks mehanizam, a od ove države traži se da direktno pregovara sa Fajzerom.\nMeđutim, iz Sarajeva odgovaraju da bi u slučaju izostanka najavljenih isporuka, BiH mogla i na sudu da zatraži pravdu.\nBosna i Hercegovina je potpisala ugovor sa Kovaksom u septembru 2020. godine za nabavku 153.600 doza AstraZeneke i 23.000 doza Fajzera, a za tu namenu BiH je platila više od 10,5 miliona dolara, preneo je sajt Radio Slobodna Evropa.\nPomoćnik ministra civilnih poslova BiH u sektoru za zdravstvo, Dušan Kojić, kaže kako “pred BiH stalno dolaze novi uslovi”, odnosno da će sastanak o zahtevima kompanije Fajzer biti održan u petak.\nKroz ovaj mehanizam BiH je naručila dodatnih 892.000 doza Fajzer i Moderna vakcina, medjutim, ni kroz EU mehanizam još nije stigla nijedna vakcina.


Energyobserver - MEKALISTER: NEOPHODNO RADITI NA REFORMI IZBORNOG ZAKONA\nMEKALISTER: NEOPHODNO RADITI NA REFORMI IZBORNOG ZAKONA\nPredsedavajući Odboru Evropskog parlamenta za spoljne poslove Dejvid Mekalister 26. avgusta je u razgovoru s predsednikom Srbije Aleksandrom Vučićem pozitivno ocenio napredak u funkcionisanju srpskog parlamenta i naveo da je neophodno raditi na reformi izbornog zakona, saopštio je kabinet predsednika Srbije. Mekalister je razgovarao i sa ministarkom za evropske integracije.\nMekalister i Vučić su u Beogradu razgovarali o evropskim integracijama, situaciji u regionu i reformama u Srbiji, i konstatovali da Srbija sporovodi veoma uspešne ekonomske reforme, i da je napredak u oblasti ekonomije najjasniji, navodi se u saopštenju.\nKako se navodi, Mekalister je pozdravio nove infrastrukturne projekte i ukazao da oni utiču na sveukupni ekonomski napredak Srbije.\nVučić je Mekalisteru rekao da je Srbija spremna za usvajanje predloga za poboljšanje izbornog procesa, navodi se u saopštenju.\n"Kada je reč o radu parlamenta, u pojedinim aspektima postojao je prostor za napredak i stoga su preporuke (Evropske komisije) usvojene. Nacrt medijske strategije, koji je izrađen na vrlo transparentan i inkluzivan način, upućen je Evropskoj komisiji na mišljenje. Ovim dokumentom biće osigurani uslovi za nastavak reforme u oblasti medija i unapređenje slobode izražavanja", naveo je Vučić.\nOn je kazao da će Srbija, kako se navodi, nastaviti da sprovodi reforme u skladu s ocenama i preporukama institucija EU, prvenstveno iz Izveštaja Evropske komisije, ali i iz Rezolucije Evropskog parlamenta o napretku Srbije, posebno u oblasti vladavine prava.\nVučić je naveo da Srbija čvrsto podržava dijalog o normalizaciji odnosa sa Prištinom pod okriljem EU, ali da je nastavak razgovora moguć tek kada kosovska vlada ukine takse na uvoz robe iz Srbije.\nDodao je da Srbija pozdravlja dogovor članica EU o nosiocima najznačajnijih funkcija u EU i izrazio nadu da će institucije EU i u novom sastavu nastaviti da podržavaju politiku proširenja i evropski put Srbije.\nJoksimović i Mekalister o evrointegracijama\nSa Mekalisterom je razgovarala i ministarka za evropske integracije Jadranka Joksimović o evrointegracijama Srbije, reformama, situaciji u EU i regionu i drugim temama, saopšteno je iz vlade Srbije.\nMekalister je tokom razgovora rekao da Srbija ima ugled kao faktor stabilnosti u regionu, da je konstruktivan partner EU i da je pokazala da joj je mesto u EU.\nIpak, kako je naveo, iako se vide pozitivni efekti reformi, neophodno je učiniti više u oblasti vladavine prava.\nJoksimović je navela da je Srbija do sada otvorila 17 poglavlja, od kojih su dva privremeno zatvorena, a da su još četiri tehnički pripremljena, i izrazila nadu da će do kraja godine biti otvorena bar neka od njih.\nPo pitanju Kosova, ministarka je rekla da su vlasti Srbije spremne za nastavak dijaloga s Prištinom čim se ukinu takse na robu iz centralne Srbije.\n26.08.2019 · REFORME_IZBORNOG_ZAKONA


Naša omiljena serija bi mogla da se vrati na TV ekrane | Luftika\nNaša omiljena serija bi mogla da se vrati na TV ekrane\nMućke, popularni sitkom BBC-ja, koji je završen pre više od 15 godina, uskoro bi se ponovo mogao naći na malim ekranima, barem prema najavama Džima Salivana, sina autora originalne serije.\nIako je pre nekoliko godina izjavio kako su „Mućke“ nestale nakon smrti njegovog oca Džona, koji je preminuo 2011. godine, on je ovih dana najavio kako će se legendarna ekipa ponovo okupiti kako bi razmotrili mogućnost snimanja neke vrste ove serije.\n– Uvek sam govorio da je serija, kakvu smo poznavali i voleli, završena odlaskom mog oca, ali sam uveren da likovi mogu da se vrate u nekoj varijanti. Ne mogu da otkrijem tačno na koji način, ali želim da vam kažem da obratite pažnju u narednom periodu… Misija je da očuvamo zaostavštinu mog oca, apsolutno. To je uvek bilo, i biće moj prioritet – rekao je Džim Salivan za „Miror“\nInače, serija „Mućke“ snimana je 20 godina, od 1983. do 2003. godine i zabeležila je planetarni uspeh, pa je bila i jedna od popularnijih serija na području bivše Jugoslavije.\nS najavama Džima Salivana, koji je nastavio očevim stopama i napisao nekoliko specijala i spinofa popularne serije, čini se da bismo uskoro mogli gledati neke nove nastavke u kojima će publiku zabavljati Del Boj i Rodni.\noznakedel boj mućke nastavak serije only fools and horses rodni serija televizija\nNovinarka ruske televizije upala u program uživo sa antiratnim transparentom (VIDEO)


Faktor | Vrtoglavi iznosi na računima: Koji nosioci javnih funkcija u KS najviše zarađuju?\n28.06.2019. / 12:12\nPremijer KS Edin Forto godišnje zarađuje 40.200 KM, ali on nije najplaćeniji član Vlade KS\nDirektor KJP "Veterinarska stanica" d.o.o. Sarajevo Almir Džanković najplaćeniji je nosilac javnih funkcija u Kantonu Sarajevo (KS). On je, prema podacima Registra podataka o imovini nosilaca javnih funkcija u KS, prijavio godišnji prihod u iznosu od 261.046 KM.\nUkupni godišnji prihodi ne podrazumijevaju samo one koji dolaze iz budžeta već ukupan iznos akumuliranih prihoda u okviru kojih se nalaze i oni stečeni na osnovu ostalih djelatnosti osoba koje obnašaju funkcije u KS.\nMeđu najplaćenijim nosiocima funkcija je zastupnik Naše stranke Damir Marjanović, koji je prijavio godišnje prihode u iznosu od 213.868 KM. U stopu ga prati Ešref Salković, predsjednik Upravnog odbora Kantonalnog stambenog fonda, sa godišnjim prihodima u iznosu od 202.864 KM.\nDamir Laličić, vijećnik u Općinskom vijeću Ilidža, prijavio je godišnje prihode u iznosu od 125.000 KM, dok je zastupnik u Skupštini KS Fahrudin Pecikoza prijavio 116.000 KM godišnjih prihoda. Tek četiri hiljade KM manje zarađuje njegova kolegica iz Skupštine KS Bibija Kerla. Direktor KJKP "Pokop" Goran Cerić je za godinu inkasirao 110.000 KM.\nReditelj Pjer Žalica, predsjednik Nadzornog odbora JU "Kamerni teatar 55", zaradio je 89.215 KM, a Emir Emirhafizović, direktor Fonda Kantona Sarajevo za izgradnju stanova za članove porodica šehida i poginulih boraca, ratne vojne invalide, demobilisane borce i prognane osobe, 76.417 KM.\nPremijer KS Edin Forto godišnje zarađuje 40.200 KM, ali on nije najplaćeniji član Vlade KS. Ministar finansija Amel Kovačević godišnje zarađuje 68.611 KM, ministar saobraćaja Adnan Šteta 62.544 KM, a ministar unutrašnjih poslova KS Admir Katica godišnje zarađuje 49.000 KM.\nPredsjedavajući Skupštine KS Elmedin Konaković godišnje zarađuje 38.500 KM, a pored ranije spomenutih Marjanovića i Pecikoze, najveći iznos prihoda u Skupštini KS je prijavio Mirza Čelik. Njegov godišnji prihod iznosi 65.000 KM, dok je Haris Pleho zaradio 58.200 KM. Amel Mekić zarađuje 49.000 KM godišnje, a Smiljana Viteškić 52.700 KM.\nAmir Džafo, direktor JU Srednjoškolski centar "Nedžad Ibrišimović" iz Ilijaša, ima godišnje prihode "teške" 57.048 KM, vijećnik u Općinskom vijeću Novo Sarajevo Mehmed Cero 75.000 KM, a član Skupštine KJP "Veterinaska stanica" 81.000 KM. Dino Jajagić, vijećnik u Općinskom vijeću Ilidža, je prijavio godišnji prihod u iznosu od 50.160 KM, dok je Edin Abdurahmanović, vijećnik u Općinskom vijeću Centar, prijavio 62.120 KM. Predsjedavajući Općinskog vijeća Novi Grad Rusmir Baljić je prijavio 72.360 KM godišnjih prihoda.\nCijeli spisak možete pročitati OVDJE.\nVlada KSSkupština KSRegistar podataka o imovini nosilaca javnih funkcija


Još dve srednje škole uključene u projekat "Nulta tolerancija na rodno zasnovano nasilje" - Autonomni ženski centar\nFoto: Šumadijske vesti\nObuka kojoj su prisustvovali nastavnici/ci Palanačke gimnazije i Srednje škole „Žikica Damnjanović“ bila je posvećena upoznavanju sa pojmom nasilja prema ženama i nasiljem prema deci u porodici, kao i sa osnovnim principima, postupcima i procedurama u okviru odgovora nadležnih institucija na slučajeve nasilja.\nU okviru dalje saradnje sa školama nakon završene edukacije, motivisani učesnici/ce uključiće se u analizu školskih programa, sadržaja i planova i istraživati mogućnost da se sadržaj o rodno zasnovanom nasilju unese u nastavu. Pored aktivnosti sa nastavnicima/cama, u navedene dve škole realizovaće se vršnjačke edukacije sa ciljem povećanja svesti mladih o neprihvatljivosti rodno zasnovanog nasilja i podsticanja na dalje širenje stečenih znanja među vršnjacima/kinjama u školi i u zajednici.\nAktivnosti u Smederevskoj Palanci realizuju se u saradnji sa Udruženjem žena „Femina“.\nProjekat „Nulta tolerancija na rodno zasnovano nasilje“ Autonomni ženski centar realizuje uz preporuku Grupe za zaštitu od nasilja i diskriminacije Ministarstva prosvete, nauke i tehnološkog razvoja, a uz finansijsku podršku Fonda UN za suzbijanje nasilja prema ženama (UNTF). Cilj je da se doprinese povećanju bezbednosti devojaka i mladih žena u srednjim škokama i fakultetima od seksualnog i rodno zasnovanog nasilja, kroz aktivnosti povećanja nivoa znanja i informisanosti mladih i unapređivanje institucionalnog odgovora u prevenciji i zaštiti od nasilja u srednjim školama i na fakultetima.\nVesti o održanom seminaru objavljene su i u Šumadijskim vestima, kao i u Palanačkim novinama.


Marko Filipović, Zamenik gradonačelnika, Grad Rijeka\nNa poziciji zamenika gradonačelnika Rijeke od juna 2013 do danas. Glavne aktivnosti i zaduženja: Deli obaveze gradonačelnika u predstavljanju grada. Pomaže gradonačelniku u svim pitanjima od značaja za funkcionisanje grada, kao što je razvoj gradske strategije, jačanje lokalne samouprave, uključujući urbanističko planiranje i razvoj, ekologiju, menadžment infrastrukture i resursa, komunalije, kulturne i sportske manifestacije, funkcionisanje obrazovnih institucija i vrtića, kao i sve vezano za njihove zgrade, IT oprema, ušteda energije, pitanja budžeta, itd.\nKvalifikovano ime: Položen državni ispit za inženjera, omogućavajući registraciju u klasi gradjevine (Klasa: 133-04 / 07-01 / 268; Но: 531-10-2-07-4). Glavni predmeti/stečene profesionalne veštine: Gradjevinski inženjer sa licencom – izvodjenje specijalizovanih stručnih radova u gradjevini.\nIme i tip organizacije za pružanje obrazovanja i obuke: Republika Hrvatska;\nMinistarstvo zaštite životne sredine, prostornog uređenja i graditeljstva\nNivo u nacionalnoj ili medjunarodnoj klasifikaciji: ISCED 5 VII stepen nacionalne klasifikacije\nDiplomirao u julu 2004. Zvanje: mag.ing.aedif.\nGlavni predmeti/stečene veštine: Fakultetsko obrazovanje i znanje iz oblasti gradjevine\nIme i tip organizacije za pružanje obrazovanja i obuke: Univerzitet u Rijeci, Gradjevinski fakultet,\nNivo u nacionalnoj i medjunarodnoj klasifikaciji: ISCED 6 VII stepen nacionalne klasifikacije


Hotel Arka u Skopju je moderan, luksuzan i udoban hotel 5 zvezdica, otvoren 2003. godine u istorijskom delu Skopja – čuvene Stare čaršije – starog bazaara. Hotel Arka Skopje se nalazi u blizini svih značajnih turističkih znamenitosti i institucija Skopja – samo 5 minuta šetnje od poslovnog i tržnog dela grada i 15 minuta od važnih institucija i znamenitosti – Parlamenta i Vlade Republike Makedonije. Unutrašnjost Hotela Arka Skopje je opremljena prema najvišim standardima savremenog unutrašnjeg dizajna, uređenja, sadržaja i arhitekture.\nSvih 38 nepušačkih soba Hotela Arka Skopje imaju sadržaje za prijatan i udoban boravak u Skopju – elektronska brava, tepisi od zida do zida, udobne posebne ili king size ležajeve, međunarodnu telefonsku liniju, besplatni bežični internet, samostalno podešavanje klima uređaja, mini bar, kablovsku LCD TV, sigurnosni sef, podešavanje svetla, radni sto i stolica, telefon u kupatilu sa tušem ili kadom, fen za kosu, papuče, bade mantil, toaletni pribor. Hotel Arka ima nekoliko tipova i veličina soba – Economy Standard sobe 18 m2, Executive Standard sobe 24 m2, Dvokrevetne sobe sa posebnim ležajevima veličine 27 m2, Club sobe 30 m2, Superior sobe 30 m2, Junior apartman 42 m2, Pure White apartman sa Jacuzzi kadom, Venge apartman 54 m2 i Black and White apartman površine 57 m2.\nHotel Arka Skopje svojim gostima poslužuje bogat buffet doručak, kao i veliki izbor hrane i pića u elegantno uređenom restoranu na najvišem spratu, sa prekrasnim pogledom na istorijski deo grada Skopja. Zahvaljujući odličnim sadržajima je Hotel Arka takođe odličan izbor za uspešnu organizaciju proslava i venčanja.\nNa vrhu Hotela Arka Skopje se takođa nalazi i bazen sa barom, saunom i teretanom kao oaza opuštanja i odmora u kojima gosti uživaju posle poslovnih obaveza ili turističkih razgledanja.\nHotel Arka Skopje je domaćin uspešnih kongresa, skupova i događaja, zahvaljujući svojim potpuno opremljenim konferencijskim prostorima, kapaciteta do 1500 mesta i profesionalnoj i bogatoj usluzi ugostiteljstva. Mala konferencijska sala sa 20 mesta, u postavci nepokretnih stolova je povezana sa terasom na vrhu hotela Arka, što omogućava organizaciju prijatnih kafe pauza, uz uživanje na otvorenom i panorami Starog dela Skopja. Konferencijska sala I Hotela Arka Skopje se nalazi na 6. spratu i ima ukupan kapacitet od 40 do 140 mesta, zavisno od vrste postavke. Konoferencijka sala II se nalazi na 3. spratu Hotela Arka Skopje i ima kapacitet do 180 mesta, takođe zavisno od vrste postavke. Konferencijska sala Piramida – Pyramid ima ukupan kapacitet od 200 sedišta i smeštena je na 7. spratu hotela Arka, te predstavlja odlično mesto za raznovrsne skupove, zabave, svadbe, proslave i događaje.\nSadržaji Hotela Arka Skopje : sobe za nepušače, recepcija tokom 24 sata, lift, parking za 30 vozila, 24 sata posluženje u sobi – room services, bežični internet, suvenirnica-novinarnica, poslovni centar, sauna, fitnes, topla kupka, mogućnost obezbeđenja ulaznica za razne priredbe i kulturne događaje, kolevka za bebe bez doplate, usluge pranja, peglanja i hemijskog čišćenja, bar pored otvorenog bazena, terasa na najvišem spratu hotela, buffet doručak, prostor za odlaganje prtljaga.


Plaćene stručne prakse u Americi – Časopis InterFON\nPlaćene stručne prakse u Americi\nFirma Insidemaps iz Silicijumske doline nudi dve plaćene stručne prakse srpskim studentima preko Global Talent programa AIESEC-ovih praksi.\nKao praktikant u odeljenju za 3D grafiku bićete odgovorni za dizajn dela nove grafike InsideMaps-a, implementaciju i održavanje novih rešenja za rendering, kreiranje specijalnih efekata, pisanje koda za održavanje platforme kao i mnoge druge stvari. Pored ovoga radićete sa timom stručnjaka u interaktivnom okruženju na razvoju i implementaciji gore pomenutog.\nZahtevi kompanije od budućih praktikanata su:\ndve godine u 3D rendering-u\nWebGL and/or OpenGL\nIskustvo sa Maya ili Blenderom\nRadno vreme od 8 do 14 časova (ukupno 40 sati nedeljno sa povremenim radom i subotom)\nPlata: 3500 US $\nGlobal Talent je program stručnih plaćenih praksi u inostranstvu za sve studente završnih godina i diplomce, koji su zainteresovani da svoje znanje stečeno na fakultetu primene u inostranim kompanijama. Radom u internacionalnom okruženju, imate mogućnost da se upoznate sa kulturom, običajima i tradicijom zemlje u kojoj radite, da usavršite jezičke sposobnosti, ali i da ponesete dobre primere, metode i inicijative nazad u svoju zemlju.\nZa više informacija o Global Talent programu posetite sajt: http://globaltalents.rs/\nOn: 11. August 2014.


Počeli "Letnji dani Alibunara"\nAutor : eAlibunar Avg 17, 2017\nViše od dve decenije Alibunarčani proslavu Velike Gospojine tradicionalno obeležavaju manifestacijom „Letnji dani Alibunara“.\nU organizaciji Mesne zajednice i Centra za kulturu, a pod pokroviteljstvom opštine Alibunar, 15. avgusta, na letnjoj pozornici koncertom muzike, pesme i folklora otvoreni su ovogodišnji „Letnji dani Alibunara“.\nNa manifestaciji, koja će trajati do 28. avgusta, domaćine i goste opštine Alibunar očekuje bogat sportski i kulturno umetnički program u kome učestvuju svi koji žele da sačuvaju sportski duh, ali i tradiciju našeg kraja.\nU okviru ovogodišnje manifestacije značajnu ulogu imaju sportska takmičenja, jer želimo primerom da pokažemo i gradimo sportski i takmičarski duh među najmlađim sugrađanima. Tako su organizovani turniri u malom fudbalu i košarci, memorijalni rukometni turnir „Tiberije Gerga i Nikolaje Bokšan“ i šahovski turnir. Održaće se takmičenje u kuvanju riblje čorbe, gde će vrsi alasi odmeriti svoje umeće.\nPosetioci će moći da pogledaju eksponate u okviru izložbe starih zanata i domaće radinosti. 27. avgusta biće održana i Fijakerijada, a nakon dve nedelje trajanja, 28. avgusta će uz prateći program svečano biti zatvorena ovogodišnja manifestacije „Letnji dana Alibunara“.Pozivamo sve sugrađane i posetioce opštine Alibunar da nam se pridruže i uzmu učešće u ovogodišnjoj manifestaciji.


Profesor Stanojević predstavnik FSU u Šangaju – Fakultet savremenih umetnosti\nIgor Janković / / Nagrade, Obaveštenja, Vesti / 27. 11. 2017.\nFakultet savremenih umetnosti doživeo je još jednu veliku čast. Profesor Đorđe Stanojević, rukovodilac Departmana vizuelnih umetnosti, izabran je da kao jedan od devet umetnika iz Srbije predstavlja svoju zemlju u najznačajnijem kineskom muzeju u Šangaju.\nSvaki od devet umetnika ima posebnu temu ili narativ koje će opisivati njegova izložena dela, a profesor FSU Đorđe Stanojević baviće se odnosom prema prirodi i savremenim nomadizmom.\nPutovanje kroz savremenu srpsku umetnost\nKustos Marijana Kolarić dobila je poziv za izložbu od direktora Muzeja umetnosti Kine Lija Leja tokom održavanja Foruma o kulturnom nasleđu Kine i zemalja iz centralne i istočne Evrope.\nOdlučeno je da svoja dela predstave umetnici iz Srbije koji već imaju inostranu karijeru, a izložba nosi naziv „Putovanje kroz savremenu srpsku umetnost”.\nUmetnici se bave aktuelnim temama kao što su konzumerizam, život u globalnom svetu, telesnost i virtuelna realnost, koje nas dotiču svakodnevno gde god da se na planeti nalazimo – rekla je Marijana Kolarić.\nU planu je da postavka bude izložena u Pekingu\nMuzej umetnosti Kine u Šangaju\nPored Đorđa Stanojevića, u Šangaju će svoja dela izložiti još Olivera Parlić, Ivan Grubanov, Nikola – Kolja Božović, Mihael Milunović, Brankica Žilović Ćauvain, Branislav Nikolić, Vuk Ćuk i Ivana Bašić.\nIzložba svojom koncepcijom i selekcijom nudi kompleksan prikaz savremene umetnosti srpskih umetnika kroz izbor radova raznolikih po sadržaju i mediju, a čine je slike, crteži, skulpture, video, objekti i složene prostorne instalacije.\nRealizaciju izložbe podržalo je i Ministarstvo kulture i informisanja Srbije, a u planu je da se nakon Šangaja postavka preseli u Kulturni centar Srbije, koji će biti otvoren u Pekingu.


Ako Amerika "nije džabe" poslala Nika Dučića, zašto Albanci strahuju od novog komadanta Bondstila, koji je srpskog porekla! | Vestinet.rs\nPočetna AKTUELNO\tAko Amerika „nije džabe“ poslala Nika Dučića, zašto Albanci strahuju od novog komadanta Bondstila, koji je srpskog porekla!\nAmerički portal „Stars end strajps“ piše o Kforu, navodeći da su u sedištu NATO u Briselu tu misiju godinama u šali zvali „zaboravljena brigada“ i dodaje da se američki pukovnik srpskog porekla Nik Dučić, preuzimajući komandu ovog meseca, našao u centru jednog od najnepomirljivijih etničkih sukoba u Evropi – i to sve zbog svog imena.\nPortal navodi da je među kosovskim Albancima bilo bojazni da imenovanje Dučića, Amerikanca srpskog porekla, predstavlja signal da Vašington želi veći kompromis Prištine u razgovorima sa Beogradom, pod pokroviteljstvom EU.\nSa druge strane, piše portal, „nacionalistički mediji u Srbiji objavili su niz zapaljivih izveštaja tvrdeći da će Dučić „vratiti Kosovo Srbiji.“\nDalje se navodi da u „vreme porasta ruskog mešanja u regionu, dugogodišnji mirovni napori NATO na Kosovu imaju dodatni strateški značaj sa ponovnim porastom tenzija između Srba i Albanaca“.\nDučić, čiji su baba i deda emigrirali u Ameriku pre jednog veka, odbacio je tvrdnje na društvenim mrežama da njegov dolazak ima neku skrivenu agendu.\n„Mislim da je Kfor tu za svakoga“, rekao je Dučić, dodavši da je jedan od glavnih principa Kfora njegova nepristrasnost.\n„Ja sam prvi američki oficir srpskog porekla koji komanduje multinacionalnom borbenom grupom Istok“, rekao je Dučić.\nOn je rekao da je privilegija to što služi na Kosovu, naglašavajući njegovu posvećenost očuvanju mira i stabilnosti za sve ljude.\nU sedištu NATO u Briselu, Kfor su godinama u šali nazivali „zaboravljena brigada“.\nPoslednjih nekoliko godina, neki članovi Alijanse su čak tražili da se Kfor raspusti i da njeni vojnici budu premešteni na više kritične misije, kao što je rat u Avganistanu.\nPojedini pripadnici otkrili su da su bili iznenađeni da američka vojska još uvek ima misiju na Kosovu.\nPotporučnik Adam Martin rekao je da je iznenađen kada je saznao da ga šalju u misiju na Kosovo.\n„Nisam čak ni znao gde je Kosovo“, rekao je 28.godišnji Martin iz Detroita, koji je sa suprugom tražio na mapi i na internetu da vidi gde će to biti raspoređen.\nMartin je rekao da sada uživa na Kosovu koje ga podseća na Kolorado.\n„Lokalno stanovništvo je izuzetno prijateljski nastrojeno, uvek se smeju i mašu kada nas vide“, dodao je Martin.\nPortal dalje navodi da je atmosfera etničkih napetosti jedan od razloga zašto je Balkan područje rastuće zabrinutosti za NATO.\n„Područje moje zabrinutosti danas je Balkan, zapravo“, rekao je nedavno komandant NATO u Evropi general Kertis Skaparoti.\n„Rusija radi na Balkanu“, rekao je on, dodajući da je Zapadu Balkan na određeni način izašao iz videokruga.\nNeki analitičari smatraju da Moskva želi da podrije napore Vašingtona i Brisela da se „eventualno integrišu zajedno Srbija i Kosovo u EU“.\n„Dučićeva 79. pešadijska borbena brigada iz Kalifornije stigla je u vreme kada 19.godišnji zastoj oko Kosova preti da se pomeri sa zamrznutog konflikta u jedan sa potencijalom da destabilizuje širi region“, zaključak je portala „Stars end strajps“.\nŠta će Rusija učiniti povodom nasilja na Kosmetu, pogledajte OVDE.


BTC $56.636 +3,27%\nETH $4.263 +3,71%\nBNB $606 +0,01%\nSOL $198,71 +2,40%\nXRP $0,96 +0,81%\nDOGE $0,20 -0,42%\nZemlje članice G20 navodno će se sastati kako bi razgovarale o međunarodnoj AML regulativi za kriptovalute u junu u Fukuoki, Japan.\nZemlje članice G20 sastaće se 8. i 9. juna u Fukuoki, Japan, kako bi razgovarale o međunarodnoj regulativi o sprečavanju pranja novca (AML). Prema izveštaju lokalnog informativnog medija Kyodo 4. aprila.\nPrema izveštaju, a u skladu sa zvaničnim planovima, guverneri G20 i ministri finansija će učestvovati na sastanku. Događaj će biti fokusiran na uspostavljanje okvira za borbu protiv pranja novca i finansiranja terorizma.\nNadalje, prema Kyodo izveštaju očekuje se, kako je otkriveno 4. aprila, da će zemlje da postignu dogovor o novim proposima tokom ovog sastanka. U izveštaju se navodi da je glavni cilj anti-anonimnost. Naime, grupa navodno nastoji da uspostavi striktniju identifikaciju pojedinaca koji obavljaju kripto transakcije, kako bi protok sredstava bio transparentan.\nKako je objavio Cointelegraph u decembru prošle godine, zemlje G20 već su zatražile “sistem oporezivanja za prekogranične usluge elektronskog plaćanja”, kao i regulativu za borbu protiv pranja novca. Zemlje članice su se dogovorile na sastanku u Argentini da će razmotriti to pitanje tokom sastanka u Japanu.\nU martu, osnivač i generalni direktor kompanije za digitalno bankarstvo sa sedištem u Velikoj Britaniji Revolut javno je demantovao navode o kršenju procedura o pranju novca, kao i o nemarnosti u kontroli.\nJapanski finansijski nadzorni organ objavio rezultate svojih inspekcija berzi kriptovaluta\nJapanski nadzorni organ za finansije odobrio samoregulatorni status lokalnim kripto berzama\nFrancuska formirala radnu grupu radi pronalaženja načina za regulaciju kriptovaluta


RATNI ZLOČINI: „Nema pomirenja bez istinskog suočavanja sa prošlošću“ – Portal Luca\nRATNI ZLOČINI: „Nema pomirenja bez istinskog suočavanja sa prošlošću“\n„To ukazuje na nedostatak proaktivnog pristupa istraživanju i gonjenu ratnih zločinaca što je EK nedavno, osmi put za redom kritikovala u svom izvještaju Crnu Goru, iako je ekspert te komisije 2014. dao konkretene poruke o tome šta i kako treba uraditi“, navodi Biojana Malović iz NVO Akcija za ljudska prava.\n„Naše institiucije su se ogriješile o državu jer nijesu dali pravo da država prevaziđe ovaj problem na taj način što bi se suočila sa problemom“, navodi Jasmin Ćorović (BS).\n„Odgovorni za ratne zločine moraju biti procesuirani, uključujući i osobe koje su se nalazile na visokim pozicijama devedesetih godina konačnim pokretanjem pitanja komandne odgovornosti“, kaže za TVCG Bojana Malović..\n„Nikad nismo postavili spomenike, donijeli datume sjećanja na žrtve i rekao bih osim nekih manjih pokušaja koje rade NVO, ovaj problem se sistemski ne tretira, ne možemo naći u obrazovnom sistemu činjenice o ovim događanima“, smatra Milan Radović iz NVO Građanska alijansa.\n„I to je važno da se desi i da većinska Crna Gora bude okrenuta ka tim vrijednostima, da svi odgovorni budu procesuirani, da se na neki način oduzimo žrtvama, da im se prizna da su žrtve, da se vodi raćuna o dostojanstvu, posebno na porodice. Politika može mnogo toga da uradi, a nije se bavila time poslednjih godina“, dodaje Radović.\n„Hoću da vjerujem da nakon ovoliko godina da se nekom međunarodnom saradnjom naših institucija sa institucijama drugih država u kojima se vode ovi sporovi, da će se donijeti presuda, ali presuda koja neće osuditi samo počinioce već i nalogodavce“, kaže Ličina.


Andrea Lekić: Imam sreću da sam kapiten ovakvih devojaka, idemo na EURO\nŽenska rukometna reprezentacija Švajcarske\nKvalifikacije za Evropsko prvenstvo za rukometašice\nČutura: Možemo da se nosimo i sa najboljima, spremni smo za Mađare\nREČ LEGENDE Neđa Jovanović za Blicsport otvara rukometne probleme: Bila bi mi čast da budem selektor\nNedeljko Jovanović, naš proslavljeni reprezentativac, čovek koga krase dve svetske medalje i jedna evropska medalja, smatra da je igra “orlova” na Evropskom prvenstvu promenljiva i da su iznenađenja moguća.\nPreminuo rukometni trener Zoran Kurteš\nSrpski rukometni trener i bivši reprezentativac Zoran Kurteš (44) umro je u petak uveče u Rumuniji gde je trenirao tim Konstance.\nVELIKI ISPIT ZA RUKOMETAŠICE Selektor Ljubomir Obradović: Meč sa Nemicama važan iz više razloga\nSelektor ženske rukometne reprezentacije Srbije Ljubomir Obradović analizirao je urađeno u prva dva nastupa na prvenstvu sveta, sa Kinom i Kamerunom, i pred duel sa Nemačkom, u utorak u 18 časova, istakao da je predstojeći meč izuzetno bitan.\nRUKOMETAŠI Železničar prekinuo niz od dva poraza, slavio i Partizan\nRukometaši Železničara vratili su se na pobednički kolosek posle dva vezana poraza u šampionatu, pa su u 16. kolu ubedljivo savladali Rudar iz Kostolca sa 37:22. Do trijumfa je došao i Partizan, koji je slavio protiv Požarevca sa 25:21.\nRukometaši pred žreb za OI svrstani u četvrti šešir sa Velikom Britanijom\nŽreb za muški rukometni turnir na predstojećim Olimpijskim igrama u Londonu održaće se u sredu, a reprezentacija Srbije naći će se u četvrtom šeširu, zajedno sa selekcijom Velike Britanije\nATMOSFERA U SPLITU DOSTIŽE TAČKU KLJUČANJA Važna poruka Rukometnog saveza Hrvatske pred meč sa Srbijom\nPočetak Evropskog rukometnog prvenstva se bliži, sitno se broji do podizanja zavese na šampionatu u Hrvatskoj. U centru pažnje je naravno duel između domaćina i Srbije, koji svi sa nestrpljenjem iščekuju.\nDebakl srpskih rukometašica na kraju Kupa Karpata\nŽenska rukometna reprezentacija Srbije porazom je završila učestvovanje na međunarodnom turniru "Kup Karpata" u Rumuniji, gde je od domaće selekcije izgubila sa 37:18 (22:8).\nSrbija bez Vujina i Čuture protiv Crne Gore\nMuška rukometna reprezentacija Srbije igraće meč kvalifikacija za prvenstvo Evrope protiv Crne Gore bez Marka Vujina i Davora Čuture.\nRukometaši Srbije pobedili su selekciju Grčke u Atini rezultatom 27:25 (12:14) u poslednjem meču kvalifikacija za Evropsko prvenstvo 2022. godine.\n"ORLOVI" SPREMNI ZA SVETSKO PRVENSTVO Peruničić svestan gde nam je realno mesto, a evo šta kažu prognoze\nNajbolji srpski rukometaši čiji je "Blic" medijski sponzor stigli su u Berlin, gde u četvrtak počinje Svetsko prvenstvo koje će se do 27. januara igrati u šest gradova Nemačke i Danske. Takmičenje u 18.15 otvaraju domaćin Nemačka i Koreja, dok će izabranici selektora Nenada Peruničića prvi put na teren u petak od 18 sati, a rival u “Mercedes-Benc areni” je selekcija Rusije.\nMISIJA ISPUNJENA, SLEDEĆI CILJ: ZNA SE! Selektor Obradović se poklonio rukometašicama i otkrio koliko je OZBILJNA POVREDA Katarine Tomašević\nŽenska rukometna reprezentacija Srbije je ispunila ono zbog čega je otišla na Svetsko prvenstvo u Japan. Najbolje igračice Srbije zauzele su šesto mesto i stekle pravo da učestvuju u kvalifikacijama za Olimpijske igre koje se naredne godine igraju u Japanu.\n"DOŠLE SU NA NAPLATU GODINE BORBE, NERVIRANJA" Nenad Peruničić više nije trener Crvene zvezde\nRukometni trener Nenad Peruničić i aktuelni selektor reprezentacije Srbije napustio je klupu Crvene zvezde nakon poraza od Partizana (30:29) u "večitom derbiju".\nRukometašice Srbije počinju šampionat planete protiv Kine, najteži ispiti u završnici prve faze\nŽenska rukometna reprezentacija Srbije počeće takmičenje na Svetskom prvenstvu u Nemačkoj protiv selekcije Kine.\nRukometašica Koreje: Srpska publika bi mogla da nauči kako se gleda rukomet\nRukometna reprezentativka Južne Koreje Đihae Jung nije bila zadovoljna ishodom meča osmine finala Svetskog prvenstva u kome je Srbija, golom Jelene Erić u poslednjoj sekundi, pobedila sa 28:27, ali ni publikom u Areni, koja je koristila lasere.\nVREME ZA OSTAVKE Marjanović da zaista napusti Rukometni savez!\nIako su naši rukometaši, u baražu za Svetsko prvenstvo 2017. godine, za rivala imali posrnulu Mađarsku, doživeli su neuspeh.\nVuković: Igrači su tužni zbog propuštene prilike, ali ne gubimo optimizam\nSelektor rukometne reprezentacije Srbije Veselin Vuković izjavio je da je malo razočaran remijem protiv Nemačke, ali da veruje da će naš tim u naredna dva meča uspeti da obezbedi mesto u polufinalu prvenstva Evrope.\nPolicija oduzela baklje i metalne šipke od navijača Partizana\nPolicija je podnela krivične prijave protiv 13 navijača Partizana od kojih je oduzela sedam baklji, aluminijumske i metalne šipke i četiri "molotovljeva koktela", saopštila je požarevačka policija.\nRukometašice Srbije u borbi za tron sveta protiv Brazila pred punom Arenom\nŽenska rukometaška reprezentacija Srbije u nedelju od 17.15 časova igra finale Svetskog prvenstva protiv selekcije Brazila u Kombank areni, a "orlice" će pred 19.500 navijača pokazati od čega su skovane i da li će zlatna medalja biti u znaku crvene, plave i bele boje.


Ona je izrazila želju EU da sve strane u Boliviji pokažu uzdržanost i odgovornost, da zemlju mirno vode ka novim kredibilnim izborima i omoguće bolivijskom narodu da izrazi svoju demokratsku volju.\nPredsednik Bolivije Evo Morales pobedio je u prvom krugu predsedničkih izbora 20. oktobra, ali opozicija tvrdi da je došlo do prevare tokom glasanja.\nBolivijski lider podnio je juče ostavku na funkciji predsednika Bolivije.\nMogerinijeva se obratila novinarima pred sastanak Savjeta EU za spoljne poslove, na kojima ministri spoljnih poslova Unije treba da se pozabave situacijom u Avganistanu.\nOna je dodala da će se tokom sastanka razgovarati i o bezbednosnoj situaciji u Persijskom zalivu, javila je "Anadolija".


SPD Radnički: Vesti, 4. 3. 2020.\nInstitut za javno zdravlje, 11. 7. 2020: Novi pozitivni rezultati - Kragujevac 42, Topola 1, Rača 1, Lapovo 1 (Šumadijski okrug 45)\nTakmičenje u Regionalnoj A2 ligi Kragujevčani završavaju u subotu od 20 časova, gostovanjem niškom Naisu, koje se takođe boduje za superligaški šampionat, pa će posle tog duela i definitivno biti poznato da li će u borbu za titulu prvaka Srbije krenuti sa maksimalnim učinkom.\nBEČEJ – Bazen: „Đorđe Predin Badža“. Gledalaca: 300. Sudije: Stanijević i Virijević.\nOdbojkaši Radničkog neće imati mnogo vremena za odmor i analizu sinoćne utakmice sa Nišom, budući da ih već u subotu od 19 časova u „SBB hali Jezero“, očekuje duel 4. kola mini-lige protiv subotičkog Spartaka, koji ima dve pobede više u odnosu na Kragujevčane.\nIgrač utakmice: Milan Bomaštar (Metaloplastika)\nKošarkaše Radničkog u petak od 19 časova na parketu „SBB hale Jezero“ očekuje duel 21. kola Druge lige Srbije protiv subotičkog Spartaka. Kragujevčani će u ovoj utakmici pokušati da nastave niz od sedam uzastopnih pobeda i naprave još jedan značajan korak ka potvrdi plasmana u KLS.\nŠest kola pre kraja takmičenja u Drugoj ligi Srbije košarkaši Radničkog čvrsto drže lidersku poziciju na tabeli sa učinkom od osamnaest pobeda i samo dva poraza. Iako još uvek nisu i teoretski osigurali plasman u viši rang takmičenja, već sada je jasno da će se od naredne jeseni kragujevački klub nadmetati u Košarkaškoj ligi Srbije.\nI pored toga što su već jednom nogom u višem stepenu takmičenja, učenici Igora Todorovića se ne opuštaju, već, naprotiv, u svaku novu utakmicu ulaze sa onim identičnim entuzijazmom i energijom kao što je to bio slučaj na početku sezone. Zbog toga i ne čudi niz od sedam uzastopnih trijumfa, koji bi mogao biti produžen već u petak, kada će Šumadinci u „SBB Jezeru“ ugostiti subotički Spartak, ekipu iz sredine drugoligaške tabele.\nSubotičani već godinama unazad važe za vrlo neugodnog rivala, koji je mnogim favoritima znao da „pomrsi račune“. Slična situacija je i ove sezone, o čemu najbolje govori gostovanje popularnih „golubova“ u Pirotu prethodnog vikenda. Iako sa svega sedam igrača u rotaciji, košarkaši Spartaka uspeli su da nadigraju domaćina i nanesu mu poraz koji ga je u izvesnoj meri odaljio od borbe za plasman u KLS.\nTo je jasan znak da se Subotičani nipošto ne smeju potceniti, jer bi to u suprotnom moglo dovesti do neželjenih posledica.\nEkipa Spartaka je trenutno u usponu forme. Dobili su dve ekipe iz vrha tabele, Zemun i Pirot, i sigurno je da u „SBB Jezero“ neće doći sa belom zastavom. Sa druge strane, mi smo u odličnoj formi, bez poraza smo u drugom delu takmičenja, tako da u ovaj meč ulazimo sa željom da ubeležimo novi trijumf. Par igrača koji su imali problema sa sitnijim povredama polako se oporavljaju, što nam je dosta značajno za rotaciju. Pozvao bih sve naše navijače da dođu u što većem broju u petak uveče i da nas podrže u pohodu na novi trijumf, koji bi nas dodatno približio ostvarenju našeg konačnog cilja, a to je povratak Kragujevca na košarkašku mapu Srbije, poručio je Nemanja Stanković, mladi plejmejker kragujevačkog tima.\nŠumadinci su na gostovanju u Subotici u prvom delu sezone ubedljivo trijumfovali sa više od dvadeset poena razlike – 86:62. Za očekivati je da košarkaši Radničkog i u petak uveče budu na očekivanom nivou i da novom pobedom još jednom obraduju svoje verne pristalice.\nIgramo protiv mlade i poletne ekipe Spartaka, koja je ove sezone pobedila nekoliko favorita na gostujućem terenu, ali mislim da generalno sve zavisi od nas samih. U dobrom smo ritmu, vezali smo sedam uzastopnih pobeda, tako da ukoliko ponovimo pristup iz većine prethodnih utakmica, ne bi trebalo da bude problema, smatra Ivica Vukotić, prvi asistent trenera Radničkog Igora Todorovića.\nKragujevčani su sjajnim rezultatima u dosadašnjem delu sezone na najbolji mogući način ispisali pozivnicu svojim navijačima, od kojih se očekuje da i u petak uveče svojim hukom sa tribina „SBB Jezera“ vode ekipu ka novom trijumfu.\nUlaz na utakmicu biće slobodan.\nSledeće utakmice Radničkog\nKošarka: KK Radnički - KK Spartak Subotica, 06. 03. (19:00) SBB hala Jezero\nOdbojka: OK Radnički - OK Spartak Subotica, 07. 03. (19:00) SBB hala Jezero\nVaterpolo: VK Nais - VK Radnički, 07. 03. Niš\nKošarka (Ž): KK Radnički - Novosadska ŽKA, 08. 03. (18:30), hala Goca Bogojević\nKG VODIČ: AKCIJE


Veće zatvorske kazne za krijumčare migranata\nM. D.\t 20. oktobra 2016. 20:00\nHladno vreme nije sprečilo migrante u pokušajima da pređu državnu granicu na jugu Srbije, a sve je više slučajeva krijumčarenja. Posle pooštrenih mera za zaštitu granice u julu ove godine, kada su osnovani mešoviti timovi vojske i policije za patroliranje pograničnim krajevima duž međe sa Bugarskom i Makedonijom, država će se protiv krijumčara boriti i strožim propisima.\nTo je najavila ministarka pravde Nela Kuburović naglašavajući da će radna grupa ministarstva na čijem je čelu u narednom periodu izraditi izmene i dopune Krivičnog zakonika (KZ), u cilju pooštravanja kaznene politike za krivična dela krijumčarenja migranata, i nedozvoljenog prelaska državne granice.\nU Ministarstvu pravde za „Politiku” kažu da je planirano da se podigne kazneni minimum u članu 350 pomenutog zakona čime će se omogućiti da krijumčari ljudi dobiju isključivo zatvorske kazne. Podsećamo, sadašnje kazne u ovom članu kreću se od tri meseca do 12 godina, u zavisnosti od počinjenog dela, a bilo je slučajeva da šverceri ljudi ne budu kažnjeni zatvorom.


Revanš meč polufinala kupa BiH Banjaluka.com\nAktuelni šampion Bosne i Hercegovine, banjalučki Borac, odigraće sutra revanš meč četvrtine finala Kupa BiH protiv ekipe Sarajeva. Uprkos terenskoj inicijativi i boljoj igri domaćina, prvi meč je završen bez golova, što daje podjednake šanse ekipama za plasman u polufinale Kupa. S obzirom na mečeve unazad nekoliko godina i rivalitet koji se stvorio između ove dvije ekipe ne sumnjamo da će gledaoci na Gradskom stadionu u Banjoj Luci imati priliku vidjeti više nego zanimljivu utakmicu.\nU prilog tome ide dobra forma obje ekipe u Premijer ligi. Borac zauzima četvrto mjesto na tabeli sa 26 bodova, dok je ekipa sa Koševa trećeplasirana sa 29 osvojenih bodova. Oba tima su u zadnje četiri utakmice upisala po tri pobjede i poraz što dovoljno govori o formi ove dvije ekipe.\nDetalj sa meča u Sarajevu\nOno što je sigurno je da se Banjalučani neće povući i da će sasvim sigurno pred svojim navijačima tražiti pobjedu odnosno prolaz u polufinalni dio takmičenja Kupa BiH.


Đorđević odveo Virtus na Fajnal For - ebart\n04. April 2019. godine\nKošarkaši Virtusa iz Bolonje savladali su francuski Nanter sa 73:58 u drugom četvrtfinalnom meču FIBA Lige šampiona.\nNanter je prvi meč u Francuskoj dobio 8 razlike, tako da je Đođrđevićevim izabranicima trebala pobeda od 9 poena razlike u "PalaDoci" kako bi otišli na završnicu takmičenja. Antverpen Džajantsi i Bamberg su već obezbedili plasman, a preostala dva tima koja im se pridružuju su Iberostar Tenerife i Virtus Bolonja.\nVirtus je uz pomoć Marija Čalmersa i Dejana Kravića uspevao da sigurno odigra u prvom poluvremenu i ostvari veoma lepu prednost, pošto su prvi kvartal dobili sa pet razlike, a drugi sa sedam poena razlike i za prvih 20 minuta odradili pola posla.\nNanter nije želeo da ode bez borbe, pa se u trećoj četvrtini vodila prava rovovska bitka, u kojoj je palo 33 poena, a blagu prednost je odnela ekipa Virtusa i sa prilično lepom prednošću ušli u poslednjih deset minuta košarke.\nU četvrtoj četvrtini je Virtus samo odrađivao posao i tempirao gas, taman onoliko koliko im treba da savladaju Nanter i plasiraju se u narednu fazu, što su učinili rezultatom 73:58, a ukupno 148:141.\nAmat M'Baj, nekadašnji košarkaš Brindizija i Armanija, bio je ubedljivo najefikasniji pojedinac u Segafredo Virtus Bolonji, pošto je već početkom četvrte četvrtine imao 16 poena uz 6/9 šut iz igre.\nU redovima Nantera, Hukur Palson je ubacio 18 uz pomoć Juskevičijusa i Senglina koji su takođe bili dvocifreni, ali sve to je bilo nedovoljno da se izbegne poraz od dobro raspoloženog Virtusa i ispadanje iz Lige šampiona.\nAleksandar Saša Đorđević beleži jako dobre rezultate na klupi Virtusa, otkako je preuzeo ekipu Stefana "Pina" Sakripantija i sada će faktički biti na dve utakmice od podizanja trofeja namenjenom osvajaču FIBA Lige šampiona.


pink.rs | Kako da očistite dasku za sečenje? Ovo je rešenje\nKako da očistite dasku za sečenje? Ovo je rešenje\nPosle korišćenja daske za sečenje detaljno je prebrišite alkoholnim sirćetom, čija kiselina vrlo uspešno ubija ešerihiju koli, salmonelu i stafilokoke. Ukoliko se u dasku "uvukao" miris namirnica, istrljajte je sodom bikarbonom.\nJednostavno - Evo kako da uklonite prljavštinu sa sunđera za pranje sudova za tačno 90 sekundi!


Upravo tim povodom, izrađen je elaborat o potencijalima i kapacitetima gradnje na ovom prostoru, a ovaj dokument treba da bude osnova za dalju izradu plana detaljne regulacije i utvrđivanje arhitektonsko-urbanističkih parametara. Nova namena prostora su stambena naselja, gradski centri i komercijalne zone, a mi ćemo vam predstaviti osnove i probleme razvoja budućeg kompleksa i njegove infrastrukture.\nNajveci izazov ovog poduhvata jeste veličina samog bloka, kao recidiv urbanizma sa sredine prošlog veka, koji se u međuvremenu dokazao kao loš koncept u praksi. Donosi brojne negativne posledice na saobraćaj i komunikacije, disbalans u namenama i nehumana stambena naselja. Zbog toga imperativ mora da bude modernizacija nasleđenog urbanizma i napuštanje ideje mega-blokova, pogotovo dominantno stambenih.\nProstor koji će obuhvatati\nObuhvat budućeg plana detaljne regulacije imaće preko 72 hektara, što traži elaborirano saobraćajno rešenje i planiranje humanih stambenih kvartova za čak 20.000 stanovnika. Deo industrijskog kompleksa već je privatizovan i izgrađen, pre svega fabrički pogoni FOM, na kome se danas nalaze maloprodajni i poslovni objekti. Prostor je podeljen na dva dela, gde se deo na kome se nalazi IMT mora realizovati kroz arhitektonsko-urbanistički konkurs, dok se na ostatku obuhvata moze ići na direktno sprovođenje.\nKao što smo napomenuli, namena je mešovita stambeno-komercijalna, podeljena na stambenu zonu, komercijalnu zonu i mešovite gradske centre. Mešoviti gradski centri nalaziće se duž Tošinog bunara i Ulice Jurija Gagarina, komercijalna zona biće duž Omladinskih brigada, dok će stambena zona biti u sredini bloka. U tom kontekstu, zanimljivo je da elaborat predviđa skoro isti broj stanovnika u stambenim zonama, kao i u mešovitim gradskim centrima, što govori da će tržišna logika imati glavnu reč. Iskustvo nas uči da se stambena namena često maskira u poslovne apartmane, kako bi se ispunili urbanistički uslovi, ali te poslovne jedinice kasnijom prenamenom brzo postaju stambene. Da li će i koliko zaista biti očuvan ovaj program namena i da li će se ostale funkcije razvijati efikasno, ostaje da vidimo.\nPredviđena je relativno gusta gradnja i objekti visine do Pr+6+Ps, dok je u mešovitim gradskim centrima samo na pojedinim objektima moguće i Pr+12+Ps. Pored stambenih i komercijalnih objekata, planiran je prostor za komunalne i javne službe, ali i jedna omanja parcela od 5000 m2 za objekat kulture. Rešenja budućih objekata, njihovo arhitektonsko i prostorno oblikovanje biće određeno interesima investitora, ali i činjenicom koliko će investitora učestvovati u razvoju ovog kvarta. Uteha je svakako da će lice bloka, odnosno deo komercijalno-stambenih objekata koji izlaze na Jurija Gagarina i na Tosin bunar, biti deo arhitektonsko-urbanističkog konkursa. Loša vest je da se zadržava zona zaštite oko dalekovoda u Bloku 64, međutim moguće je da će to pitanje biti tema u kasnijim fazama. Ukopavanje energetskih kablova je preduslov za kvalitetnu integraciju budućeg kompleksa sa ostatkom Bloka 64.\nSaobraćajno rešenje takođe predstavlja jedan od najvažnijih aspekata ovog plana, jer je potrebno opslužiti veliki broj novih stanovnika i radnih mesta u logičnoj i funkcionalnoj celini sa okruženjem. Pored deindustrializacije, tranzicija nam je ostavila i urbanistički ožiljak u ovom bloku, konkretno nemogućnost kompletiranja primarne ulične mreže i povezivanje Bulevara Đorđa Stanojevića sa Tošinim bunarom. Kao zamenu predloženo rešenje predviđa primarnu saobraćajnicu koja će povezati Jurija Gagarina i Tošin bunar, međutim efekti takve distribucije saobraćaja mogu da izazovu velike probleme i na Tošinom bunaru i u Jurija Gagarina. Sužene mogućnosti u ovom slučaju su upravo posledice izmene pravaca na primarnoj mreži, tako da je rešenje iznuđeno.\nBio nekad gigant\nDrugi saobraćajni izazov jeste mreža sekundarnih saobraćajnica, koje po ovom planu služe sa opsluživanje komercijalne zone od čak 11 hektara, kao i niz mešovitih centara. Ako te saobraćajnice odvajaju stambenu zonu od komercijalne, onda je gotovo sigurno da će status sekundarnih saobraćajnica biti zloupotrebljen kako bi se smanjilo rastojanje između objekata i ulice. Zbog toga u daljoj razradi treba tragati ka boljem rešenju i utvrditi parametre koji će sačuvati komfor i kvalitet stanovanja duž unutrašnjih saobraćajnica. Dobra ideja je svakako da se Bulevar Đorđa Stanojevića produži i spoji sa Evropskom i Japanskom ulicom u Bloku 64 što je u ovom kontekstu kritično važno za razvoj ovog bloka.\nElaborat za izradu Plana detaljne regulacije za prostor nekadašnjeg industrijskog kompleksa na Novom Beogradu bio je na javnom uvidu, ali je ovo rana faza u kojoj su konceptualne teme još otvorene. Kroz dalju razradu plana moguće je značajno poboljšati predložena rešenja, koja će takođe biti na uvidu, kao i arhitektonsko-urbanistički konkursi koji bi usledili za delove kompleksa.\nVEĆ SE SLAVI NA NOVOM BEOGRADU Veliki tradicionalni vatromet obasjao nebo iznad Bloka 45 (VIDEO)\nNovobeograđane su večeras uplašili ČUDAN ZVUK I SMRAD, ali je veoma brzo rešena MISTERIJA (FOTO)\nSVADBE BEZ GRLJENJA I MUZIČARI "IZA ZIDA" Svi sa nestrpljenjem čekamo povratak u normalu, a evo kako bi on mogao da izgleda\nPriča o USVOJENOJ MACI RAJKI će vas totalno raznežiti: Povređena, mala, sama, ušetala je u kovid ambulantu, tu ju je dočekala sreća\nVraćamo se u jesen, početak novembra 2020, godine u kojoj se pojavio novi virus i potpuno okrenuo planetu naglavačke. Dvomesečna maca je napolju, sama, povređena. U potrazi da joj neko pomogne, završava u jednoj kovid ambulanti na Banovom Brdu.\nKako Beograđani provode sunčani vikend na Adi i koja su još najmaje DVA DOBRA RAZLOGA da danas i sutra budete ovde: Pratite naše UŽIVO uključenje! (VIDEO)\nPred nama je prvi vikend od kada su otvorene bašte kafića, a naši građani uz svoju kafu mogu uživati i u prelepom sunčanom danu. Temperatura će dostići čak 21 stepen i danas i sutra, a mi se nalazimo na Adi Ciganlji i prenosimo vam atmosferu ovog divnog sučanog dana iz najlepšeg izletišta u prestonici.\nKOLAPS NA IZLAZIMA Automobili i kamioni čekaju u redovima, a evo kakvo je stanje u gradu (FOTO)\nNalet gužvi u saobraćaju danas je paralisao neke prestoničke ulice i puteve. Naxi kamere i fotografije koje sugrađani postavljaju na društvenim mrežama pokazuju da su najveće gužve na centralnim gradskim saobraćajnicama, za koje je gužva uobičajena, ali i na izlazima iz grada, što je i očekivano s obzirom na to da je pred nama vikend i lepo vreme, pa sugrađani hrle da predahnu van grada, gde je i veliki broj kamiona.\nVesić:Autobusi sa porukama za promociju vakcinacije OD DANAS NA GRADSKIM ULICAMA\nGrad Beograd nastavlja da radi na promociji vakcinacije kako bi pandemija virusa „kovid -19“ što pre bila okončana, a od danas su u kampanju uključena i vozila JKP „GSP Beograd“, saopštio je zamenik gradonačelnika Goran Vesić na svom fejsbuk-profilu.\nBroj zaraženih počeo je značajno da pada poslednjih dana, sve je više vakcinisanih i zaštićenih, pa se u Srbiji uveliko razmišlja o povratku u koliko-toliko normalan život.\nDANAS UŽIVAMO U SUNCU, ALI... Temperatura do 20 stepeni, pa pljuskovi i zahlađenje\nU Srbiji će ujutro biti hladno, ponegde sa slabim mrazom, a u toku dana pretežno sunčano i toplije.\nKamiondžija iz Srbije u sudaru u Češkoj poginuo na licu mesta\nPOŽAR U ZEMUNU Zapalio se ventilacioni otvor u kuhinji restorana, nema povređenih\n"Njegova magija pomogla je u pronalaženju bin Ladena": Plemenska zajednica tuguje za Filipom, verovali su da je princ BOŽANSTVO (FOTO)


Sreda, 09 Avgust 2017 22:42\nFoto: Dragan Kujundžić / Tanjug.rs\nAleksandar Vučić, Kosovo, Bosna i Hercegovina, Bošnjaci, kompromis,\nAko napravimo osovinu mira i stabilnosti na liniji sever—jug na Zapadnom Balkanu, između dva najveća naroda, Srba i Albanaca, u narednih 100 godina rešili smo 80 odsto naših političkih problema, rekao je predsjednik Srbije Aleksandar Vučić i najavio da će u septembru pokušati dodatno da institucionalizuje unutrašnji dijalog u svim forumima.\n„Ostaje nam još bitan odnos sa Bošnjacima. Sve ostalo ćemo držati pod kontrolom“, rekao je Vučić za TV Pink, objašnjavajući zašto smatra izuzetno važnim unutrašnji dijalog o Kosovu i Metohiji na koji je pozvao najširi krug aktera društvenog i političkog života u Srbiji.\nStoga je, istakao je, spreman da učestvuje u pronalaženju kompromisnog rješenja kada je riječ o Kosovu i Metohiji, rješenja koje bi bilo nezadovoljavajuće za obe strane, jer samo takvo i može da bude kompromisno, i ukazao da mi danas ne odlučujemo samo o našoj prošlosti već i o svojoj sadašnjosti i budućnosti.\nVažno je, kaže, da sa Albancima imamo dobre odnose i da ih uredimo jednom zasvagda, a ne da držimo zamrznut konflikt.\nVučić kaže da njegova nada nije velika, ali da postoji, te da u otvaranje takvog pitanja ne bi ni ulazio da nema takvu nadu.\n„Ovo sam rekao, iako znam da kakav god kompromis da napravite, Srbija vam to neće oprostiti, i znam kakve su posledice lične i političke onoga ko u tome učestvuje“, podvukao je predsednik.\nTu se, dodao je, postavlja suštinsko pitanje — hoćemo li imati dovoljno hrabrosti da sebi pogledamo u oči i da kažemo „ovo je realno, ovo nije“ i dovoljno hrabrosti da kažemo — ne može neko što je nešto nametao da prođe samo zato što on misli da tako mora da prođe, a da ne ponudi ozbiljnu argumentaciju, već da sučelimo sve argumente i da dođemo određenih rešenja.\n„Uzgred, niko nije govorio u moje ime, niti ko zna šta sve mislim u ovom trenutku. Jer i nije moje da imam gotovo mišljenje, već da čujem i slušam sve ljude, da onda izađemo sa određenim predlozima zajedno i da vidimo da li sa tim možemo da prođemo ili ne i šta o tome misli albanska strana“, objasnio je Vučić.\nKaže da je dosad čuo mnogo različitih mišljenja i da je veoma zadovoljan zbog toga, te da ih svakodnevno analizira.\nNa konstataciju da su se uglavnom čula dva mišljenja, jedno da treba zadržati status kvo, a drugo da treba Kosovo predati Albancima, i upitan šta je realno stanje za Srbiju, Vučić je rekao da možda može sve da se podijeli u te dve grupe, ali je primjetio i da nisu baš svi spremni da čuju sve.\n„Možda možete u te dve glavne grupe da podelite, ali videćete naročitu nervozu u pojedinim medijima na ono što je izgovorio Dačić. Takvu nervozu, za mene je interesantno, nije izazvalo ni to da nikad ništa ne treba da se menja, a ni to da treba sve da damo Albancima i da priznamo sve. To mi govori o činjenici da nisu baš svi bili spremni da slušaju i da čuju baš sve“, rekao je Vučić.\nOn je dodao da nije reagovao još ni na jedno mišljenje, jer smatra da su sve ideje dobrodošle i tek ih sluša.\nBošnjaci obnovili spomenik srpskim žrtvama\nGdje državljani BiH mogu, a gdje ne mogu putovati bez vize?!\nViše iz ove kategorije « Planeta u strahu: Hoće li SAD spržiti Sjevernu Koreju ili će Kim prvi stisnuti dugme VIDEO: Veliko nevrijeme nad Istrom »


Bezbednosna situacija - Blic Online\nSASTANAK LUKAČA I FILDA Migranti i bezbednosna situacija u BiH glavne teme razgovora\nMinistar unutrašnjih poslova Republike Srpske Dragan Lukač razgovarao je danas u Banjaluci sa britanskim ambasadorom u BiH Metjuom Fildom o ilegalnim migracijama, kao i o sveukupnoj bezbednosnoj situaciji u Srpskoj i BiH.\nPotpredsednik Vlade i ministar unutrašnjih poslova Nebojša Stefanović izjavio je danas da su Lučani opština sa stabilnom bezbednosnom situacijom i da postoji dobar nivo saradnje između policije i lokalne samouprave u ovom mestu, što doprinosi većoj bezbednosti građana u svim mestima ove opštine.\nNa sednici Proširenog kolegijuma načelnika Generalštaba Vojske Srbije, koja je održana danas u Užicu, razmatrana je bezbednosna situacija u zemlji i regionu, spremnost i sposobnost snaga Vojske Srbije, kao i druga pitanja od značaja za operativne i funkcionalne sposobnosti Vojske.\nZajednička sednica skupštinskih odbora za Kosovo i Metohiju i odbranu i unutrašnje poslove biće održana sledeće sedmice, rekao je Tanjugu predsednik odbora za KIM Milovan Drecun.\nObradovićeva: Nastavićemo dijalog sa Prištinom ako nas uključe u istragu\nPolitički komitet Parlamentarne skupštine Saveta Evrope (PS SE) raspravljaće danas o bezbednosnoj situaciji na Kosovu, a članica naše delegacije i potpredsednica PS SE Marija Obradović kaže da Priština nema nikakvu podršku da aplicira za članstvo u SE.\nKfor tvrdi da je bezbednosna situacija na KiM stabilna\nRadojević: Kompleksna bezbednosna situacija na KiM\nZamenik kosovskog ministra unutrašnjih poslova Milan Radojević izjavio je da je trenutna bezbednosna situacija na Kosovu nestabilna, a kada se imaju u vidu česti napadi na povratnike i prilično kompleksna u odnosu na prošlu godinu.\nJanjić: Oružje, brojne afere ukazuju da sistem vlasti ne funkcioniše\nDirektor Biroa za javnu bezbednost: Bezbednosna situacija u Makedoniji stabilna\nBezbednosna situacija u Makedoniji je stabilna, ali su realne pretnje i izazovi sa kojima se suočavaju sve države regiona i Evrope, izjavio je danas direktor Biroa za javnu bezbednost Mitko Čavkov.Kao najveće pretnje po bezbednost Čavkov vidi promenljive forme nasilnog ekstremizma, terorizam, islamski fundamentalizam, pitanja povezana sa stranim borcima.\nKfor: Poboljšanje bezbednosne situacije na Kosovu\nKomandant Kfora, italijanski general Salvatore Farina ocenio je danas da je došlo do poboljšanja opšte bezbednosne situacije na Kosovu.\nDiković i Farina: Poboljšanje bezbednosne situacije nakon briselskog sporazuma\nNačelnik Generalštaba Vojske Srbije general Ljubiša Diković i komandant Kfora general-major Salvatore Farina razgovarali su danas u Prištini o aktuelnom stanju bezbednosti na Kosovu i Metohiji i u kopnenoj zoni bezbednosti, a Farina je ocenio da je posle potpisivanja briselskog sporazuma došlo do poboljšanja bezbednosne situacije.\nHalbauer: Bezbednosna situacija na Kosovu generalno dobra\nKomandant Kfora nemački general Folker Halbauer izjavio je da je bezbednosna situacija na Kosovu generalno dobra, iako, postoje ''zabrinjavajući događaji'' poput incidenata u severnoj Mitrovici i nedavnog rušenja srpskih grobalja.\nNa Skupštini OEBS-a politička i bezbednosna pitanja\nPredsednica Skupštine Srbije Slavica Đukić - Dejanović izjavila je da će na godišnjem zasedanju Parlamentarne skupštine OEBS-a, koje počinje danas u Beogradu, biti razmatrana politička i bezbednosna situacija i pitanja ljudskih prava.\nČeška povlači vojnike sa Kosova do novembra\nPRAG - Češko ministarstvo odbrane danas je najavilo da počinje povlačenje svojih vojnika sa Kosova i da će taj proces biti završen do kraja oktobra.\nKomandant Kfora: Bezbednosna situacija mirna\nPRIŠTINA - Komandant Kfora Erhard Biler izjavio je da je situacija na Kosovu mirna i da ne mogu izbiti veći nemiri, osim na severu gde postoji potencijal za nasilje, saopšteno je iz Glavne komande Kfora.\nDačić: Stabilno u Bujanovcu, Preševu i Medveđi\nBEOGRAD - Ministar unutrašnjih poslova Ivica Dačić ocenio je danas da je bezbednosna situacija na području opština Bujanovac, Preševo i Medveđa stabilna, ali da postoje rizici, pout organizovanog kriminala, i prelaska terorističkih grupa sa Kosova i Metohije.


03/03/2021 | 13:34 | Autor: SRNA\nMinistar spoljne trgovine i ekonomskih odnosa u Savjetu ministara Staša Košarac pozvao je nadležne institucije u BiH da u što kraćem roku dostave mišljenja na predloženu odluku o uvođenju prelevmana i carinskih stopa na uvoz svježeg i rashlađenog goveđeg i svinjskog mesa iz EU na period od dvije godine, kako bi se ova tačka mogla naći na narednoj sjednici Savjeta ministara.\n- Nadležne institucije moraju ozbiljno pristupiti ovom pitanju i u što kraćem roku dostaviti mišljenja, da bismo već na narednoj sjednici Savjeta ministara mogli razmotriti uvođenje zaštitnih mjera. Usporavanje ovog procesa u direktnoj je suprotnosti sa našim nastojanjima da zaštitimo domaće proizvođače, posebno u vrijeme pandemije, koja ugrožava njihov egzistencijalni izvor zarade - istakao je Košarac.\n- Uvođenjem prelevmana i carinskih stopa na uvoz, izlazimo u susret našim poljoprivrednim proizvođačima i omogućavamo im nastavak i razvoj proizvodnje. Zbog toga ću glasati za ovu mjeru i očekujem da kolege iz Savjeta ministara postupe na isti način - poručio je on.\nKošarac naglašava da se, paralelno s tim, vode konsultacije sa Evropskom komisijom o predloženim mjerama, što je obaveza iz Sporazuma o stabilizaciji i pridruživanju, te da je u toku usklađivanje tehničkih pojedinosti, saopšteno je iz Ministarstva spoljne trgovine i ekonomskih odnosa.\n- Naš cilj je da adekvatnim politikama podstičemo razvoj domaćih poljoprivrednih kapaciteta. Uvođenje prelevmana i carinskih stopa dio je seta mjera za zaštitu i unapređenje poljoprivredne proizvodnje u Republici Srpskoj i Federaciji BiH. Istovremeno, aktivno radimo na otvaranju novih tržišta za plasman domaćih proizvoda, s namjerom da tržišne viškove svedemo na minimum - zaključio je Košarac.


Stefanović potvrdio: Dronovi preletali jug Srbije\n"Mi smo imali identifikovane prelete. Nije ih nikad bilo iznad Beograda, bili su u jednom delu na jugu Srbije", rekao je Stefanović u Skupštini Srbije odgovarajući na pitanje poslanika Đorđa Vukadinovića da li je tačna informacija iz medija da je bilo preleta preko Beograda i drugih područja, bespilotnih letelica, navodno iz NATO-a, a da država nije reagovala.\nStefanović je rekao da su pripadnici Vojske Srbije radarima, tehničkim sredstvima i ratnim vazduhoplovstvom pratili kretanje tih letelica, procenili nivo potencijalnog ugrožavanja bezbednosti Srbije i ispratili ih iz našeg vazdušnog prostora.\n"Nisu ih obarali i bili su u pravu. Nije dolazilo do ugrožavanja bezbednosti Republike Srbije, što i jeste operativna procedura kakva se primenjuje i u drugim zemljama", rekao je ministar.\nNaveo je da je u Beogradu bilo dva ili tri slučaja neovlašćenog upravljanja dronovima, navodeći da su ta lica uhapšena i predata Tužilaštvu na procenu da li će protiv njih biti podnete krivične ili prekršajne prijave.\nPrema njegovim rečima, nije se radilo o ugrožavanju bezbednosti, a policija je brzo reagovala i zajedno sa vojskom privela te osobe.


Ovo su najlepše pesme o Novom Sadu | Luftika\nNajlepše pesme o Novom Sadu su davno napisane, ali i dalje postoje zaljubljenici u naš grad koji mu i danas posvećuju pesme. Kada kažemo najlepše pesme o Novom Sadu sigurno su vam prva asocijacija Đorđe Balašević i Zvnoko Bogdan, a mi vam otkrivamo sihove o našem gradu nastale u Zagrebu, pa i Čikagu.\nmožda se varam il’ mi se sni\nti imaš neke posebne čini\npomislim često na rodni grad\nI pogled noću sa Varadina\nto nije isto što misle ljudi\nu meni pravi osećaj budi…\nTako glase dobro poznati stihovi Zvonka Bogdana i njegove najlepše pesme o Novom Sadu, a sigurno se sećate i pesme Đorđa Balaševića.\nOd naših poznatih autora i Dejan Cukić ima pesmu o našem gradu koja se zove Uvek se izgubim u Novom Sadu.\nMnogima je draga ona pesma o Novom Sadu koja je nastala u Muzičkoj radionici Do Re Mi.\nI Šemso69, frontmen zagrebačkog benda Brkovi, napravio je pesmu o Novom Sadu. Pesma je nastala tako što ju je Šemso69 spontano napisao i sa gitarom otpevao preko veb kamere svojim drugarima iz Novog Sada. Nekoliko meseci kasnije, pesma je dorađena i postala veliki hit.\nPevač iz Čikaga Dušan Delić poznatiji kao Duke of Chicago je posvetio čak dve pesme svom rodnom gradu, Novom Sadu. On ima dve pesme o vojvođanskoj prestonici Novi Sade grade mili i Vratiću se ja na Dunav kojima u tamburaško-narodnjačkom stilu pokazuje svoju nostalgiju prema Novom Sadu. Predstavljamo vam njegovu pesmu Novi Sade grade mili.\nNovi Sad je bio i ostao poznat po dobrim ljudima, ukusnoj hrani i naravno prelepim pesmama.\nZašto ne treba nikada posetiti Novi Sad\nTagsmuzika novi sad novi sad novi sad djordje balasevic novi sad zvonko bogdan pesme o novom sadu


Selakovic: Sijarto zatrazio da se Srbiji odmah ponudi clanstv\nTanjug 16. maja 2022. 17:46\nBRISEL, 16. maja ( Tanjug) – Šef diplomatije Srbije Nikola Selaković kaže da se u Briselu na zajedničkom sastanku ministara spoljnih poslova EU i Zapadnog Balkana razgovaralo o situaciji u regionu, ali i o krizi na istoku Evrope odnosno sukobu Ukrajine i Rusije.\nSelaković je rekao da je svako od ministara sa Zapadnog Balkana iskoristio priliku da predstavi pozicije svoje zemlje, ali i da čuje koji je odnos članica EU prema tome.\n”Neke države članice, među kojima su Poljska i baltičke zemlje, iskoristile su priliku da na vrlo eksplicitan način stave do znanja da se od nas očekuje usklađivanje sa zajedničkom spoljnom i bezbednosnom politikom EU, što podrazumeva i uvođenje sankcija Rusiji”,izjavio je Selaković.\nDodao je da nemali broj država EU nije iskoristio situaciju da se ”dokazuje nad Srbijom” i iznosi takvu vrstu zahteva.\nSelaković je posebno istakao istupanje međarskog šefa diplomatije Petera Sijarta za kojeg kaže da je osvedočeni prijatelj Srbije.\n”On je naveo da EU ne treba da očekuje od Srbije donošenje takve teške odluke sve dok Srbiji ne ponudi nešto što će biti najmanje jednako šteti koju bi Srbija pretrpela posezanjem za takvom jednom odlukom. To nešto što bi trebalo da joj ponudi jeste momentalno punopravno članstvo u EU ocenivši da je Srbija već odavno zrela za to da postane članica Unije”, preneo je Selaković.\nOn je u ime Vlade Srbije i MSP zahvalio mađarskom kolegi na principijelnoj, jasnoj i čvrstoj podršici evropskom putu Srbije.\nNa pitanje Tanjuga šta je EU ponudila kao konkretnu pomoć Zapadnom Balkanu u suočavanju sa posledicama rata u Ukrajini, Selaković je rekao da je o pomoći i podršci govorilo više ministra spoljnih poslova EU, ali da nije bilo konkretnih predloga.\nNaveo je i da se poruka koju je on preneo na današnjem sastanku u Briselu odnosila na to da je Srbija od prvih dana sukoba u Ukrajini zauzela jasnu poziciju smatrajući da svako rešavanje problema oružanim putem nema podršku Srbije, da se Beograd zalaže za primenu mirnih i diplomatskih sredstava u rešavanju sukoba i sporova i da ostaje čtvrsto na poziciji jednog od ključnih načela međunarodnog javnog prava i međunarodnih odnosa, a to je poštovanje teritorijalnog integriteta i političke nezavisnosti međunarodno priznatih čalnica UN što Ukrajina i jeste.\n”Mi smo to potvrdili kroz naše glasanje u relevantnim međunarodnim organizacijama, na prvom mestu Generalnoj skupštini UN. Naš kredibilitet da nastupamo sa tih pozicija se ne dovodi u pitanje”, kaže Selaković.\nOn je dodao da je na sastanku u Briselu skrenuo pažnju na ekonomsku situaciju u Srbiji i činjenično stanje o tome odakle Srbija dobija energente, gas i naftu i ukazao da je Srbija tu u drugačijoj poziciji u odnosu na sve druge koji su danas nastupali na zajedničkom sastanku ministara spoljnih poslova EU i Zapadnog Balkana u Briselu.


Vlada Srbije zatražila od Ban Ki Muna novu fazu pregovora o statusu Kosovu\nVlada Srbije zatražila je od generalnog sekretara UN Ban Ki Muna novu fazu pregovora o budućem statusu Kosova.\nVlada je usvojila "Inicijativu za otpočinjanje nove faze pregovora o statusu Kosova" u kojoj se kao osnovni cilj navodi sporazumno rešenja statusa Kosova između zainteresovanih učesnika i uz međunarodno posredovanje koje bi predstavljalo garant dugoročne stabilnosti i uslov nesmetanog privrednog i društvenog razvoja regiona. Vlada smatra da se do tog cilj može doći tako to bi se stvorio dobar pregovarački ambijent, predložila odgovarajuću procedura i omogućio adekvatan vremenski okvir bez veštačkog nametanja rokova. Ministar za Kosovo Slobodan Samardžić ocenio je da su velike šanse da Inicijativa bude prihvaćena u Ujedinjenim nacijama, jer postoje ozbiljne pretnje Rusije da će uložiti veto na predlog izaslanika UN Martija Ahtisarija.\nČlan Foruma za međunarodne odnose Dušan Lazić upozorava da se u Srbiji podgreva neosnovano veliko očekivanje od eventualnog veta Rusije u Savetu bezbednosti :\n“Ako bi zbog ruskog veta došlo do ozbiljnijih zaoštravanja odnosa Rusije i Zapada, Srbija bi se neminovno našla u žrvnju njihovih suprotstavljenih interesa i to bi je udaljilo od ujedinjene Evrope sa nesagledivim negativnim posledicama“, rekao ju Lazić.\nIstraživač javnog mnenja Srećko Mihajlović ističe da javno mnenje Srbije nije toliko nerealno i navodi podatak iz istraživanja da dve petine ispitanika misli da će Kosovo postati nezavisno, a u opcije podele Kosova i ostanka u Srbiji veruje po 15 odsto ispitanika.


Početna/BIZNIS/Dres sa potpisom Dragana Stojkovića Piksija na licitaciji LFN\nDres sa potpisom Piksija\nSana Life 15. juna 2021.\tBIZNIS, UMETNOST, ZANIMLJIVOSTI Ostavite komentar\nReprezentacija Srbije ne nastupa na ovom takmičenju, ali je Lokalna fondacija Niš (LFN) spremila sjajnu licitaciju uz koju ćemo uživati dok budno pratimo utakmice tokom trajanja celog prvenstva. Dres reprezentacije Srbije sa potpisom aktuelnog selektora i jednog od najčuvenijih Nišlija, Dragana Stojkovića Piksija, biće dostupan na licitaciji do kraja najveće kontinentalne smotre fudbala.\nDres sa potpisom Piksija na novoj licitaciji LFN-a\nPonude za dres sa potpisom legende niškog, srpskog, jugoslovenskog, ali i japanskog fudbala daju se isključivo na fb stranici LFN, tokom trajanja Evropskog prvenstva u fudbalu. Licitacija se zatvara na dan odigravanja finalne utakmice, u nedelju 11. jula u 12 sati. Početna cena je 10.000 dinara. Sredstva prikupljena na ovoj licitaciji, na drugim aktivnostima LFN, kao i kroz donacije pojedinaca i kompanija biće duplirana od strane Trag fondacije i vraćena lokalnoj zajednici kroz podršku za najbolje ideje formalnih i neformalnih grupa građana u Nišu.\nSelektor i rođeni Nišlija, Dragan Stojković Piksiji potpisao je dres reprezentacije Srbije\n*Podsetimo, nedavno je realizovan prvi konkurs LFN na koji je pristigao 61 predlog projekata. Selekcioni odbor je izabrao sedam predloga koji će biti podržani. Predstavnicima projekata uručeni su čekovi i oni su već započeli sa realizacijom predviđenih aktivnosti. Uskoro će javnosti biti predstavljeni prvi rezultati rada podržanih grupa, a LFN već priprema raspisivanje novog konkursa na kojem će aktivnim građanima u Nišu biti dostupno još 6.000 evra.\nOznakeautogram dres Fondacija fudbal LFN licitacija lokalna Niš Piksi potpis\nPrethodni Otvoreni čas joge u dvorištu Univerziteta u Nišu\nSledeći Nagrađeni učenici i studenti vlasotinačke opštine


Putovanja van granica države: Ovo su uslovi ulaska za građane Srbije - PRess Serbia | PR PRess team\nPutovanja van granica države: Ovo su uslovi ulaska za građane Srbije\nMnoge države popuštaju mere kojima se građani drugih zemalja ograničavaju pri ulasku u zemlju ili izlasku iz zemlje. Evo gde građani Srbije mogu za sada da putuju i pod kojim uslovima.\nSituacija se menja danonoćno,a mnoge države u koje su državljani Srbije mogli slobodno da uđu, uvele su obavezan karantin ili zabranile ulazak, dok su nam se neke države otvorile: Što uz test, što bezuslovno.\nKrenimo od poslednjih informacija koje znamo: Slovenačka vlada odlučila je da od 28. septembra Srbija zbog povoljne epidemiološke situacije bude na zelenoj epidemiološkoj listi. Vlada Slovenije odlučila je da građani Srbije mogu slobodno da pređu granicu.\nPodsetimo, tog dana je Grčka vlada ponovo produžila zabranu ulaska u Grčku državljanima trećih zemalja. Grčka granica ostaće zatvorena za građane Srbije do 12. oktobra, a osim te zemlje, i Mađarska je odlučila da svoje granice ne otvara.\nTakođe, turistima iz Srbije dozvoljen je ulazak u Tunis.\nGrađani Srbije i u Bugarsku mogu bez negativnog PCR testa ako dolaze iz Srbije ili država članica EU ili Šengenskog sporazuma.\nDržavljanima Srbije, koji tranzitiraju preko teritorije Bugarske, bez zadržavanja, nije potreban negativan PCR test, bez obzira na to iz koje zemlje dolaze.\nDržavljanima Srbije nije dozvoljen ulazak u Rumuniju, osim licima koja imaju regulisan boravak. Tranzit je moguć, bez prethodne najave od strane Ambasade\nZa Egipat su se početkom ovog meseca promenila pravila, stoga je od 1. septembra svim putnicima koji dolaze u Egipat potreban negativan PCR test, ne stariji od 72 sata. “Režim ulaska sa obaveznim negativnim testom se primenjuje za turističke destinacije poput Hurgade, Šarm el Šeika, Tabe, Mars Alama, Marse Matruh i važi na čitavoj teritoriji Egipta”, navodi se na sajtu Ministarstva inostranih poslova Srbije.\nDržavljani Srbije koji borave u nekoj od šengenskih zemalja mogu da uđu u Švajcarsku. Neophodno je prethodno proveriti na sajtu Ministarstva zdravlja Švajcarske, da li se zemlja ili područje iz koje se dolazi nalazi na spisku zemalja i regiona sa povećanim stepenom zaraze od korona virusa, odnosno da li zbog toga postoji ograničenje u pogledu ulaska u Švajcarsku.\nTranzit državljana Srbije kroz Švajcarsku je dozvoljen samo ukoliko se poseduje dokaz o nameri i mogućnosti ulaska u drugu zemlju (npr. Francusku).\nDržavljani Srbije mogu ući u Tursku bez negativnog PCR testa. Pri ulasku u zemlju postoji obavezni lekarski pregled i merenje temperature.\nIz Srbije bez testa i karantina moguće samo u 17 država\nNa sajtu Ministarstva spoljnih poslova objavljeno je da državljani Srbije mogu nesmetano da putuju u Albaniju, Bugarsku, Belorusiju, BiH, Brazil, Jamajku, Kongo, DR Kongo, Meksiko, Oman, Palau, Pakistan, San Marino, Sudan, Turska.\n“Pre polaska na put, savetujemo vam da obavezno proverite sve uslove ulaska u državu u koju ste se uputili preko zvaničnih sajtova njihovih državnih organa ili diplomatsko-konzularnih predstavništava u Srbiji”, navodi se na sajtu Ministarstva spoljnih poslova.\nTagovidržave granice putovanja uslov za putovanja